
منی یاسیں (مونالیزا) 


"خبایا ساتية" 


ڪيان ڪورب للنسر والتوزيع 
دار لیلی 


مقرمة النا 


کانت دار لیلی (کیان کورب) منذ ما یزید عن 4 سنوات» قد أطلقت 
مشروعها (النشر للجميع.. ولن يستحق) والذي نال استحسان الكثير من 
امواهب وقتهاء والتي أصبح البعض منها كتابًا محترفين بعد ذلك» أو توجهوا 
لمشروعات ثقافية متنوعةء لمعوا من خلالها.. 

ومع ازدياد كم الأعمال التي يبدعها الشباب - خاصة بعد ثورة يناير 
العظيمة- وفي ظل الظروف الحالية التي تمر بها مصر» أصبح سوق النشر 
والتوزيع في حالة ضعيفة.ء خاصة مع استمرار ازدياد أسعار الخامات. وإحجام 
كثير من دور النشر على ممارسة نشاطها بتوسع» وضعف القدرة الشرائية 
للقارئ المصري» كذلك صارت عملية النشر محفوفة با لخاطر» التي تخيف 
طرفيها - الناشر والقارئ - على حد سواء.. وكانت الدار نفسها من الدور التي 
تأثرت - وبشدة- اقتصادياء ومع اضطرارها لإغلاق باب تقديم الأعمال» فكرنا 
في حل بديل. هو النشر لمن يستحق.. وتطورت الفكرة كثيرًاء إيمانًا من دار ليلى 
(كيان كورب) بأهمية الحركة الثقافية» وحرصًا منها على استمرارها في دورهاء 


وإيمانًا منها - كما عهدتموها- بالشباب الموهوب.. 


لذا فقد قررت الدار إحياء مشروعها"النشر لمن يستحق"لفترة محدودة 
هذا العام وعلى مراحل» وبشكل استثنائي» لعل ذلك يحرك المياه الراكدة.. 
آملين أن يحقق ذلك مجموعة نتائجهاء على رأسها: 

- توفير الفرصة للراغبين في النشر أن ينشروا أعمالهم» وأيضًا عبر دار 
نشر لها اسمها ونه الحمدء مع كبار الكتاب. 

- تحقيق الأمان الأقتصادي للكاتب. حيث يضمن عودة ما دفعه بعد عام 
واحد» مع هامش ربح خفيف. إضافة للغرض الأسمى» وهو أن يرى أعماله 
منشورة. 

- تحقيق المصداقية والوضوح بين الناشر والكاتب» عبر شكل وبنود 
العقد الذي يعتمد على حماية الملكية الفكرية. كما هي عادة عقود دار لیلی. 

- توفير عناوين جديدة ذات قيمة للسوق المصري. الأمر الذي يخدم 
العملية الثقافية. 

ندعو المولى عز وجل أن يكلل مجهوداتنا بالنجاح» وأن ينال مشروعنا 
رضاكم» وكلنا ثقة بأن كثير من الأسماء التي تنشر من خلال هذا المشروع» 


ستصبح - مثل سابقيها- بإذن الله من اللامعين في مجالات ثقافية عدة. 


النادشر 


إحداع 


- إلى قرائي الأعزاء الذين كان لهم الفضل في تشجيعي على الاستمرار 
في كتابة سلسلة «خبايا نسائية». 

- إلى كل من شجعني على الاستمرار. 

- إلى من دعمني ولم يخذلني. 

- إلى من وقف جواري في أزماتي. 

- إلى من حاول كسري يوما فكانت طعناته حافزا لي للوقوف مجددا. 

- إلى ملهمي ومصدر سعادتي.. شقيقي محمد یاسین. 

- إلى صديقاتي الغاليات. 

- إلى ابنتي التي لم أنجبها بعد. 

- إلى كل أنثى مجروحة. 

- إلى من تظن أنها وحيدة لا يشعر بألها أحد. 

- إلى رمز العطاء والتفاني.. أمي الحبيبة. 

مونالیزا ء › 

الأنثى.. 

اللغز الذي استعصى على كثير من الفلاسفة فهمه.. 

الكائن الذي يحتار الرجال في كيفية التعامل معه بالطريقة المثلى.. 

الأنثى.. 

الكون الأساسي في حياة كل رجل: أمه وأخته.. زوجته وابنته.. 
جدته وخالته وعمته.. 

التكوين الذي تكتمل به الصورة.. جارة أو قريبة أو زميلة.. صديقة 
أو حبيبة.. 

أضع بين أيديكم الآن بعضا من «خبايا النساء.. 

نساء تختلف أعمارهن.. وثقافاتهن.. وحالاتهن الاجتماعية.. 


خبايا مشاعرهن في مواقف متنوعة ومتباينة.. تلك المواقف التي قد 

تتعرض لها المرأة دون أن يعيرها الرجل اهتماما أو ينتبه إلى ما وراءها.. 

تتنوع المواقف هنا.. تتمايز عن بعضها.. وتتعدد بطلاتها.. 

لكن يجمع بينها خيط سحري.. هو مشاعر الأنثى.. 

وقت الحب والكره. وقت الغضب والرومانسية. وقت الانتقام 
واللامبالاة. 

في رحلة شائقة سنبحر في أعماق المرأة ونغوص بداخلها لنستخرج 
لآل من خباياها. . 

سنعرفها عندما تحب بعنف» وتكره بقسوة» وتتألم في صمت» 
وترضى بصبر» وتشكر برضاء وتشعر بصدق» وتحن بوجع ٠‏ وتصمت 
بكبرياء» وتتحدث ببراعة» وتفرح بعفوية» وتحزن بقهر» وتنجح بصخب» 
وتفشل بمرارة. وتلهو ببراءة» وتستمع بتلقائية» وتنتقم بدهاء. وتبكي 
بحرقة» وتضحك بطفولة. وتخجل بحياء. وتشتهي بجرأة. 

لعلنا بعد هذه الرحلة غير التقليدية نصل إلى شاطئ مشاعرها الفياضة 
فيسهل التعامل معها من قبل الرجل الذي يحيا في محيطها فلا يغرق في 


10 


شكر خاص للكاتب والروائى الأستاذ ماجد القاضى صاحب مدونة 
«ھکذا عاملتنى الحياة». 

لولاه ما خرج هذا العمل إلى النور؛ فهو من اقترح علي فكرة نشر 
الكتاب ومن ساعدنى ف التعديل والإضافة . 

کان لي نع مالأ الصوح ولم یبخل علي بشي من فکره ووقنه.. 

فجزاه اله عنى خيزا.. 

قالوا عن «خبايا نسائية» 


مصطضی بف 

مواقف وخبایا کتبتِها بإحساس آنثی قبل أن يكون قلم أنثى.. 

فوصلت إلى عقولنا كي نفهم كيف تشعر الأنثى في تلك المواقف.. 

تملكين قلما يستطيع أن يعبر عن قلب وعقل أنثى.. 

أحاسيسك صادقة وكلماتك بليغة.. 

أحب جدا «خبايا نسائية» فهي كلمات قلب وعقل.. 

وفلسفة قد تغيب عنا.. 

استمري قي عرض الخبايا.. 

نو رالدينا محصود: 

هذه ليست خبايا نسائية.. بل جرس إنذار لكل رجل: احذر؛ 
فتحت الجليد يرقد البركان.. ولا يغرنك طائع الأشياء فليس تحت أديم 
السماء شيء لا یتبدل.. 

محمد محصود ععارةء 
سلسلة «خبايا نسائية» أثبتت أن النساء بحر بلا قرار لا يمكن 
الوصول إلى قراره ويبقى في عداد المجهول؛ فالتناقضات العاطفية والتقلبات 
الانفعالية السريعة من سمات النساء. 
إبراحصيم ررق 
طبيعية وعميقة ومؤثرة.. 
أهل مكة أدرى بشعابها وأنتن أدرى بشعابكن. . 
تحياتي لفكرك وأدبك. 
لى أحصد نور: 
دائمًا ما تتولد داخلي سحب متباينة من الشاعر من جرّاء قراءة 
الخبايا التي تحكينها. 
وبقدر ما تتعبني بقدر ما أحييك عليها بصدق وأشد على يديك أن 
استمري.. 
هبة اروق 
خبايا واقعية. بعضها مفرح وبعضها مؤلم.. 
آلمتني بعض العبارات جدا وأثرت فّ.. 
جميلة جدا خباياك أيتها الرائعة.. 
وضعتِ بصمة رائعة في عالم التدوين بخباياك المميزة.. 
14 


عارف يعني إيه أقولك أنا ماشية؟ يعني مش هبص ورايا. 

عارف يعني إيه أفكر أخلع دبلتك؟ 

عارف يعني إيه دموعي تنزل بسببك؟ 

يعني خلاص سيادتك بتلعب في النهائيات وقدامك فرصة أخيرة.. 
عارف يعني إيه سني يتأخر في الجواز عن كل اللي حواليا؟ 

يعني أسماء ولادي اللي اخترتها زمان بقت خلاص أسماء ولاد ناس 

يعني ما عادش عندي وقت أضيعه في خطوبة طويلة أدرس فيها 
العريس كويس. 

يعني البنات اللي أصغر مني يبقوا أمهات وأنا لسه بالنسبة لهم 
قاصر. 

يعني لازم أحترم سني في كل حاجة بقولها أو بعملها. 

يعني بتوجعني أوي لا حد يبص في إيدي ويقولي مفيش جديد.. 

عارف يعني إيه تتسبب في دموعي وما تشوفهاش؟ 

يعنى مساحة القرب اللى اديتهالك انت استغليتها ف ألى. 

يعني بشكر جسدي الذي لم يخذلني ولم يذرف دموعي أمامك على 
الرغم من بكائي الصامت. 

عارف يعني إيه اللي يفصل بيني وبينك بحر هائج وعلشان أوصلك 
أرمى نفسى فيه بعد ما كل الجسور اتكسرت؟ يعنى نسبة نجاتى لا تذكر. 

تفتكر إن بعد كل اللى عملته معايا تستاهل إنى أخاطر بحياتى 
علشان أوصلك؟! 

عارف يعني إيه كرهتني في كل حاجة بحبها؟ 
يعني خلاص ما عادش فيه حاجة فارقة معايا. 


عارفة يعني إيه لما تبعتيلي «كلمني شكرا» وأنا أتصل بيك وانتي 
شبكة محمولك غير شبكة محمولي لمجرد إني أسمعك وانتي متضايقة 
وبا مقابل يوم ما تحددي معاد فرحك ما تفكريش تتصلي بي تعرفيني لأنك 
مش معاك رصید؟! 

عارفة يعني إيه ما تتصليش بي غير لا أغير شبكة محمولي عشان 
تكون نفس شبكة محمولك لتصبح معك دقائق مجانية تتصلين بها فقط لتبثي 
لي شكواك وهمومك؟! 

عارفة يعني إيه ببقى فيه عرض لدة شهر كامل ومعاك قي كل يوم 
ساعة مجانية ويعدي الشهر وملاقيش منك اتصال واحد؟! 

يعني خسارة أي قرش دفعته في أي مكالمة أجريتها مخصوص علشان 
أطمن عليك. 

عارف يعني يه أوافق على زواجي منك وانت تطلقني غيابي؟ يعني 
اعتقدت - خط - إنك تقدر تحميني وتحافظ علي. 


%# ¢ * 

عارف يعني إيه أرجع أقف على رجلي تاني من غير عواكيز ومن 
غير ما أسند على حد؟ 

عارف یعنی إیه ربنا یشفینی من غیر طبیب؟ یعنی لو سجدت لله 
ما أردش عليك ده مش هيكون تجاهل مني ليك.. ولكن لأني ما بردش على 
أرقام غريبة. 

عارف يعني إيه أبقى عايزة أتكلم معاك وأعرفك ده وأنت ما 


تهتمش؟ یعنی بتخسر حاجات كتير جوايا. 


3 3 


عارف يعنى إيه وافقت عليك؟ يعنى منتظراك تكون سبب ف 
سعادتی. 


عارف يعنی إيه أقولك إني تعبانة ومحتجالك وانت تحس بده في 


A f 3% 

عارفة يعني إيه صاحبتي؟ 

يعنى أشتمك براحتى وانا عارفة انك مش هتزعلى منى.. 

يعنى مهما أغيب وارجع أبقى عارفة ان لسه لى عندك مكان.. يعني 
مهما اختلفنا هتفضلي حبيبتي.. 

عارف يعني إيه أغير اسمك من اسم الدلع اللى اخترتهولك وسميتك 
بيه على موبايلي لاسمك الثنائي؟ يعني وصولك لسلة المحذوفات أصبح قيد 
خطوة.. 

عارف يعني إيه بعد ما كنت بستمتع بكتابة اسمك وأشعر بالفخر 
وأنا بصوره وأشيله على صدري بانتماء ودلوقتي لم يعد يعني لي اسمك شيئا؟ 
يعنی اسمك ما عادش یلزمنی. 

عارف يعنی إيه أقولك «حاضر» عن طيب خاطر وأنا أصعب كلمة 
ممكن أقولها هى «حاضر» بس علشان أرضيك؟ 

عارف يعني إيه معاك أكون ست بيت شاطرة وأنا بنت الأكابر اللي 
عمرها ما عملت حاجة والأكل كان بيجيلها جاهز لحد عندها.. وبرضه ما 
كنتش عاجباك؟ 

عارف يعني إيه تبعتني مشاوير لأماكن رديئة لوحدي تماما وأنا 
بنت الناس اللي مش وش بهدلة اللي ليهاعربية بسائق مخصوص بس 
علشان أثبت لك إني قد المسئولية؟ 

وقي الآخر تتهمني إني عمري ما نفذت كلامك. 

يعني بجد أنا كنت خسارة فيك.. 

عارف يعني إيه تغصب علي إني أعتذر لحد أنا ما غلطتش فيه عشان 
خاطرك؟ 

يعني خلتني أحس إنك عرتني وقلت لي روحي هيتفرجوا عليكي 
شوية وهترجعي تاني. 

يا ترى واصل لك إحساسي باللي خلتني أعمله علشانك.. وقد إيه ده 
كسر جوايا حاجة كبيرة أوي تجاهك؟ 

انهیار دمعة 


وكعادة أبنائی لا يكتملون.. فهاأنا أمر بنفس التجربة للمرة 
السادسة.. أفقد جنينى قبل أن يكتمل نموه.. أعيش لحظات الخاض بلا طفل 
في النهاية.. أضم ساقي لجسدي بقوة لعلي بهذا أحافظ عليه بداخلي أكثر.. ما 
يؤلني أن في كل مرة يكون بداخلي أمل يزيد يوميا بطول فترة الحمل وتبقى 
النهاية واحدة: «الموت».. 
كفاية لتحافظ عليه.. أم أن حبى الزائد له يجعلنى أفقده؟ حقا لا أدري.. 


# % 


لو بإيدي يا أمي كنت أجمع فرح العالم كله وأهديهولك.. 


سحقا لعلم لم يتمكن من اختراع لغة أفهم بها سبب صراخ رضيعي. 

ترى هل أصابك وعكة صحية أم هناك مغص يؤلك أم هناك حشرة 
حقيرة قامت بإيذائك؟ 

لا تعلم أن صراخك يؤلني ويوترني ويؤثر كثيرا على أعصابي.. فعذرا 
صغيري إذا بكيت لصراخك فأنا لا أعلم ماذا يؤلك. ورفقا بي فأنا لا أتحمل 
رؤيتك هكذا.. 

أنا آسفة يا ماما.. عارفة إن مش أنا البنت اللى انتى اتمنتيها 
ودعيتي ربنا يرزقك بيها.. كان نفسك نكون قريبين من بعض لدرجة 
الصداقة وكان نفسك أكون ست بيت شاطرة تساعدك وكان نفسك فى حاجات 
تانية كتير بتشوفيها في غيري ومش لقياها ف.. بس غصب عني يا أمي 

- رجعوها لی لیه؟ ما قتلوهاش لیه؟ 

- ده بدل ما تقولی اغتصبوها لیه؟ 

- اغتصابهم ليها مش محتاجة أعرفه لأنها باينة أوي.. يمكن علشان 
ما عندهمش رحمة ولا قلب ولا دين ولا خوف من اللى خالقهم.. يمكن 
علشان خدوا من الحيوانات أسوأً ما فيهم وهو شهوانيتهم الهمجية رغم إن 

الحيوانات ما بتغتصبش حد.. وكده أنا هظلم الحيوانات.. عشان كده مش 
مستغربة من اللي عملوه فيهاء أنا مستغربة ليه سابوها كده وما كملوش 

دبحوها وهي حية واستخسروا يكملوا عليها ويريحوها ويفصلوا 
رقبتها عن جسمها.. هما كده سايبين رقبتها متعلقة لا هي مفصولة عن 
جسدها ولا هي ملتصقة تمام الالتصاق بالجسد.. ده حتى حرام. 

بنتي هتعيش طول عمرها بالعار اللي شافته والقهر والذل والظلم 
اللي حست بيه.. بقت خلاص حكاية الناس بتحكيها.. الناس هتبص لها 
إزاي؟ وهي هتستحمل نظراتهم لإمتى؟ حتى اللي بييجي يخفف عنها بيبقى 
عايزها تحكي ويعرف التفاصيل وكأنه بيتفرج على فيلم مثير.. أروح فين 
بس يا رب؟ لولا الحرام كنت قتلتها.. مش عقابا ليها أنا بس عايزة أريحها 
وأشيل رقبتها خالص بدل ما هي متعلقة كده وفرجة للي يسوى واللي ما 
يسواش.. 

يا حبيبتي يا ماما.. هتفضلي حارمة نفسك من كل حاجة علشاني 
لغاية إمتى؟ 

بتجهزي في من صغري ولغاية دلوقتي لسه ما اتجوزتش. 

صعبانة علي أوي وانتي مش راضية تستخدمي الغسالة الفول 
أتوماتيك بدل الغسالة اليدوية علشان عايناها لجهازي رغم إنك مش عارفة 
آنا هتجوز إمتى.. بقى لها 10 سنين في كرتونتها وبتحايل عليكي 
تستخدميها بدل تعبك في كل غسلة وبرضه مش راضية.. 

حتی أکیاس الزبالة بتعينهالي.. وبتحط زبالتنا في أي كيس أبويا 
يكون جايب فيه حاجة. 

يارب أنا عايزة أتجوز بس علشان أمي تفرح.. وتطلق سراح الأشياء 
التي أخشى أن يصيبها الكساد من جرّاء طول المدة المحفوظة فيها. 

- مش معنى أن طبيبتي سمحت لك بقص الحبل السري الذي كان 
يربط بيني وبين وليدي طوال تسعة أشهر قضاها بداخلي طول فترة الحمل 
أني سأسمح لك بقطع رباط الوصال بيني وبينه حينما تأخذه معك ليشاركك 
غربتك. 

فما لا تعلمه أنني صممت على إنجابه مهما كلفني هذا من مخاطر 
صحية حتى لا أكون وحيدة. 

فقد سمحت لرجال أغراب عني يدعون أطباء أن يروني عارية كي 
أستطيع ولادته. 

وقد حرمت الحركة طوال فترة حملي كي أحافظ عليه.. 

وقد قللت من فترة نومي بعد ولادتي له كي أرعاه أطول فترة ممكنة. 

کل هذا فعلته وحدي فهو کان سندي ورجلي في غربتك المستمرة. 

والآن وبعدما صار رجلا تأتي بكل سهولة لتجذبه معك في الغربة. 

هذا لن يحدث. 

كنت أعلم أن هذا اليوم سيآتي وستطلب مني أن تأخذه معك» ولذلك 
صممت يوم ولادتي أن تحضر معي في غرفة العمليات حتى تشهد كم معاناتي 
في إنجابه.. وكم أنني أحق به منك. 

نعم هو بذرتك التي زرعتها بداخلي» لكنني أنا من حميتها ورعيتها 
وحافظت عليها حتى تصير ناضجة وليس من العدل أن يكون جزاء فناء 
عمري في رعاية بذرتك سواء بداخلي أو خارجي أن تأخذها مني وتتركني 
مهملة وحيدة. 

اغتيال فقرحة 


یعنی إيه ابنی مات؟! 

يعني مش هشوفه تاني؟! 

یعنی مش هستناه يرجع لا يتأخر؟! 

يعني مش هصحى من بدري أجهز له الفطار واطمن عليه وهو رايح 
يمتحن؟! 

يعني مش هفرح لا نتيجته تبان وألاقيه ناجح وطالع الأول؟! 

يعني مش هتصل بيه على الموبايل وهو يكنسل علي ولا أعاتبه يقولي 
کنت واقف مع أصحابی؟! 

يعني مش هفرح معاه لا الأهلي ياخد الدوري ونغيظ أخته علشان هي 
زملكاوية؟! 

يعني مش هلاقي أوضته متبهدلة مکان مذاكرته؟! 

يعني مش هلاقي ورق الذكرات في غرفة الصالون وتحت كنبة 
الأنتريه؟! 

یعنی موبایله مش هيرن تانى بالنغمة الغريبة اللى كنت بقوله دايما 
یغیرها؟! 

الخلاصة إن قلبى هيفضل محروق العمر كله إلى أن ألحق به. 

ما أصعب أن تشعر المرأة بأنها وردة لا يشتهيها أحد. 

لكن الأصعب أن تشعر المرأة بأنها وردة قد تم قطفها وأخذ رحيقها ثم 
ألقيت على الطرقات ليدوسها المارة. 


يعني يوم ما تقابل حد بحبها بجد يطلع مريض نفسي ونزيل 


مصحها.. 

نظرت لرزمة النقود في يدها وانفجرت في البكاء.. فهذا هو المبلغ 
الزهيد الذي أقره القاضى لها كنفقة متعة بعد عام من صدور الحكم. 

«عبيدك هدروا حقی یا رب».. هو أنا رخيصة أوي کده؟! 


مسحت دموعها وتساءلت بغضب: «وده بقی تمن معاشرته س ولا 

تمن خدمتي لیه؟! آنا لو كنت بعت نفسي کنت هبیعها بأکتر من کده. 

مش هتوه عن إحساسي بيك.. فيه حاجة متغيرة فيك.. أكيد فيه 
واحدة تانية في حياتك.. لكن مين دي اللي قدرت تغيرك علي رغم حبك 
الكبير ليّ.. إزاي سمحت لها تقرب منك؟ طيب هتفضل كده لغاية إمتى؟ 
خايفة أسألك مالك ويكون إحساسي صح وتقولهالي.. يا ويلها مني لو 
عرفتها.. لكن هي ذنبها إيه؟ ما أنت أكيد اللي عشمتها.. 

ربنا يهديك. 


- أنا قررت أسافر. 

- ياااه.. هو أنت لسه هتسافر؟! ما أنت بقالك كتير بعيد عني وما 
بشوفكش ولا بتكلم معاك ولا كأننا عايشين مع بعض.. عايز تسافر سافر.. 
مش همنعك زي كل مرة. على الأقل هيبقى فيه سبب لبعدك عني. 

سامعة همهماتك البايخة من أول لحظة بتدخل فيها أوضتنا.. 

سامعة تأففك من كل حاجة.. سامعة كل حاجة بتقولها وانت رايح 
تنام. 

وسايباك تفضي شحنتك السلبية على كل حاجة ما بتقدرش تقولها 
قدامي وبستمتع اني عاملة نقسي نايمة. 

مع علمي إنك تقصد إني أسمع وإلا ما كنتش تكلم نفسك بصوت 
عالي.. لكن مش هتخانق معاك ولا هعلق على أي حاجة انت بتقولها طالما لم 


- انتي اختارتي غلط. 
- بس أنا ما اختارتوش.. أنا زي اللي اتقدم لها عصير شكله حلو 


فشربته من غير ما اعرف إنه مسمم. 


عارفة إيه الفرق اللي بيني وبينك؟ 

إني كنت بتعامل معاك على اعتبار إنك أختي يعني شيء أساسي في 
لكن انتي بتتعاملي معايا على اعتبار إني قريبتك وبس.. 

ولذلك صدمتي فيكي كانت أكبر من إني أتحملها. 

فاكرة يوم فرح أخويا اهتميت بيكي وقتها إزاي؟ وفاكرة يوم فرح 


أخوكي تجاهلتيني وقتها إزاي؟! 

فاكرة يوم ما عملنا الحادثة سوا أنا جيت على نفسي وبقيت أجيلك 
وأخفف عنك رغم إني كنت في أمسٌ الحاجة برضه للىي يخفف عني.. بعدها 
انتي خفيتي لكن أنا حالتي اتنكست.. توقعتك وقتها هتكوني قرب حد لي 
مش علشان تردي الجميل لكن علشان المفروض إننا قريبين من بعض. 

فاكرة اني كنت لا بعطس حتى بقولك وانتي معرفش عنك أي حاجة 
إلا بالصدفة. 
جيتي من سفرك ما فكرتيش تجيبي لي حاجة زي ما جيبتي لصحباتك. 

كنت معاكي في أفراحك وأحزانك وأنا عمري ما لقيتك لا في فرحي ولا 
في حزني. 

كنتي بتعتبريني وصيفتك اللي هتلاقيها معاكي دايما ولا استغنيتي 
عن خدماتها طردتيها بذوق.. وأنا كنت مفكرة إنك بتعتبرينى أختك. 

يا ترى إيه اللي غيرك كده: زواجك ولا غربتك ولا ظروف اللي بقت 
وحشة.. 

ولا انتي أصلا كنتي كده وأنا اللي ما كنتش واخدة بالي لأن ما كانش 
فيه موقف یخلینی آخد بالی؟! 

لازم يفهم إن بعد معاملته الجافة لي وتجاهله المتعمد لي إني لو ما 
خنتوش في الواقع فطبيعي أخونه في خيالي وحتى لو ما قدرتش أخونه في 
خيالي فأكيد هتمنى غيره يشاركني حياتي.. أنا مش حجر.. أنا بشر.. 

ما زلت أسأل نفسي: لماذا كل من أعطيتهم من وقتي ومشاعري 
وأحلامي بل ودعائي أيضا لم يتوانوا عن بيعي بأرخص الأثمان؟ ! 

بقى في الوقت اللي كان كل تفكيري وتركيزي ودعائي إزاي أقدر 
أسعدك.. كنت انت بتفكر إزاي تئذيني؟! 

وأنا كنت مصدقاك ونسيت إنك كذاب. 

صدقتك لا غلطت في اسمي يوم كتب كتابنا وناديتني باسم واحدة 
تانية.. ولا سألتك قلت لي إن عمرك ما عرفت واحدة بالاسم ده ونسيت إن ده 
اسم زوجتك الأوى. 

صدقت إنك نسيت زوجتك الأولى ونسيت إنك لسه محتفظ بصورها 
ورسايلها وهداياهاء وكمان دبلة زواجكما. 

صدقت إنك كرهت زوجتك الأولى ونسيت إنك كنت عايزني أكون 

نسخة منها. 

صدقت إن دبلة زواجنا واسعة عليك ونسيت رفضك بأنك تضيقها 
لتصبح على مقاسك. 

صدقت إنك خدت أجازة يومين لزواجنا ونسيت إن زواجنا كان في 
العيد وطبيعي کان ف عطلة رسمية. 

صدقت إن حياتنا هتكون مستقلة ونسيت إن أمك هتعيش معانا في 

صدقت إنك بتحبني ونسيت نظرة كراهيتك لي. 

صدقتك في حاجات تانية كتير ونسيت أصدق إحساسي. 

اشتری زوجها «موبایل» جدیدا فأرادت أن تری هل ما زال یسمیها 
«ضحكة عيون حبيبي» أم أنه اختار لها اسما آخر. 

وبالفعل وجدته غير اسمها ل«ندى» فهذا هو اسمها الفردي في 
البطاقة.. غضبت ولكنها كتمت هذا.. فهي لم تشعر بحبه لها قط والآن أصبح 
الأمر صريحا.. لكن عليها أن تحافظ على حياتها الزوجية فابتلعت إحساسها 
الهين. 

غيرت اسمها إلى «زوجتي» وأعطت له موبايله ورنت عليه مبتسمة. 

- إيه ده؟ إنتي إزاي تغيري الاسم؟ 

- وانت إزاي تكتب اسمي زي اي اسم عندك؟ وبعدین أنا ماغیرتوش 
ل«حبيبتي» أو «حياتي» لأني عارفة كويس إني لا حبيبتك ولا حتى جزء من 
حياتك. لكن اللي متأكدة منه إني لسه لغاية دلوقتي زوجتك.. وده اللي 
حاولت أفكرك بيه لا تشوف اسمي على موبايلك. 

- انتي أنانية ما بتفكريش غير في نفسك.. ومش مهم لو حد شاف 
اسمك وانتي بتتصلي علي. 

- انت محسسني إني عشيقتك مش مراتك.. المفروض الوحيدة 
المسموح لها تشوف مين اللي اتصل عليك هي أنا.. مش صحابك في الشغل.. 
وبعدين فيها إيه لا زوجتك تتصل عليك وهما يعرفوا ده؟ 

- فيها إن محدش يعرف إني متزوج أصلا! 

- وهنا كانت الطامة الكبرى والقشة التي قصمت ظهر البعير.. لم 
تعلق واكتفت بالصمت.. فلا شيء ممكن أن يقال في موقف كهذاء لكنها 
غیرت اسمه في موبایلها من (٤٤1ا‏ إ٦‏ إلى ٤11۸8‏ 00». 

لم تشعر لحظة بندم الفراق.. لم تشعر لحظة بوجع البعاد.. لم تواجه 

تريدني الآن لسبب لا أعلمه لكنني أعلم بأنك قط لم تحبني. 

ليتني شعرت بصدق ما تدعي.. ليتك حقا اشتريتني. 

ليتني لم أتعرف عليك يوما.. ليتك لم تدخل حياتي قط. 

بتتعاملوا معايا بحرص وخوف وكأني وباء.. تخشون أن تأكلوا شينا 
أعددته بنفسي اعتقادا منكم أنه هيكون فيه تعويذة خاصة.. رغم نقائي 
الداخلي فالدنيا لم تلوثني بعد لألجاً لهذه الحيل الرخيصة. 

وبالمقابل.. أتعامل معكم بحسن نية شديدة وآكل ما تعطوني إياه 
لثقتي بأنكم لن تؤذوني ولاذا تؤذونني وقد أصبحنا أسرة واحدة؟ ويعني إيه 
أصلا تئذوني؟ 

ولسذاجتي لم أكن أعلم أنكم تتعاملون معي على اعتبار كوني مثلكم 
بطبعي مؤذية. ولذلك كنتم تتعاملون معي بخشية وحذر. 

ولسذاجتي أيضا كنت أتعامل معكم على اعتبار كونكم مثلي ولذلك لم 
أتوخ الحذر فكانت نهايتي المؤلة. 


للدرجة دي انعدم الضمير جواك لدرجة تخليك تتصل بى قبل سفري 
للمنحة بيومين وبعد ما استلمت تلغراف يفيد بأنى المرشحة الأولى نتيجة 
34 


تفوقي الدراسي وتبلغني إني مش هينفع أسافر وإنها متعوضة السنة الجاية؟ 
كل ده علشان ابن أختك الفاشل محتاج السفرية دي ونفسيته تعبانة؟! 

ما كنتش أعرف إني هتزوج أمك.. وإنها هي اللي هتقرر كل حاجة.. 
إمتى تتجوزني وإمتى تطلقني وإزاي تتعامل معايا.. ما كنتش أعرف إنك 
بالنسبة لها زي العروسة الاريونيت هي تحركها في الوقت اللي يعجبها 
وللمكان اللي تختاره.. صدقني لو كنت أعرف عمري ما كنت فتحت لكم بابي 
حتى للترحيب وللضيافة.. فأنا أنثى سوية وأريد رجلا طبيعيا يستطيع إدارة 
أمور حياتنا دون اللجوء لاستشارة أمه. 

اللي عايزة أعرفه وهيجنني هي قالت لك عني إيه خلاك تطلقني 
بالسرعة دي؟ 

شوفت مني إيه وحش يخليك تعمل في کده؟ 

وإزاي قدرت تخرب بيتك وتهدم حياتك عشان خاطرها؟ 

للدرجة دي شرع الله لعبة بتتسلى بيها أنت وأمك؟ 

عليك غضب الله ولعنته إلى يوم الدين أنت وأمك. 

«أريد زوجة متدينة... 

كان هذا شرطه للزواج. ولم تكن الزوجة المسكينة تعلم أنه يريدها 
متدينة حتى تتقي الله فيه وتعرف مكانة الزوج في الإسلام؛ فهذا سيوفر عليه 
عناء أشياء كثيرةء منها: الشك في سلوكياتها. بالإضافة إلى طاعتها العمياء 
له» واستحمالها له وصبرها عليه.. لم تكن تعلم أنه ملتح استخسارا لثمن 
الحلاقة ولعدم رغبته في النظافة الشخصية بصفة عامة؛ فهو نادرا ما 
يستحم.. كانت تعتقد رغبته قي ارتدائها للنقاب غيرة منه عليهاء لكن 
الحقيقة المؤسفة أنه لم يكن يريد شراء ملابس لها؛ فالنقاب مجرد إسدال 
أسود ونقاب» ولن تحتاج إلى ارتداء شيء آخر؛ فهذا سيوفر له الكثير من 


«لا جدوى من إحياء الموتى».. 

عندك حق. لكن زيجتنا أبدا لم تدب فيها الحياة يوما حتى تموت؛ 
فهي أشبه بالمياه الراكدة العفنة شديدة اللزوجة والتي لا تكفي نسمات الهواء 
العابرة لتحريكها.. الشيء الوحيد الذي كان يحركها إلقاء حجر صغير 
يحدث دوائر سريعا ما تزول وكأنه كالصدمة الكهربائية - التي يلجا إليها 
الطبيب في محاولة يائسة بأن يساعد مريضه على الحياة - التي كنت أحاول 


أن أوهم نفسي بأنها قادرة على الاستمرار. 

تحملتك مرغمة لأني أضعف من أن أواجه المجتمع بلقب مطلقة؛ 
لذلك حرصت دائما على إرضائك حتى لو على حساب نفسي. 

تخبرني الآن بأن التغيير سْنة الحياة وبأن زواجك من غيري لا 
يدينك.. ولو كنت آنا من طلبت الطلاق لرغبتي قي التغيير والزواج بمن هو 
رجل فعلا لكنت أول من أقام علي الحد.. حقا يا لك من وغد أناني.. 

إيه الحكمة في أنكم تعرفوني إنه متقدم لي عريس طالما انتم 
رافضينه.. ولا هو نفس السيناريو تقولولي عليه وتخلوه يكلمني فابداً أحن 
لحياتي كزوجة وإني محتاجة يكون في حياتي رجل وأول ما أقول موافقة 
تعقدوها في وشي وتطلعولي بملیون لاأ وإنه ما ينفعش؟ كل ده عشان تعرفوني 
إني لسه مرغوبة بعد طلاقي بس ما تعرفوش إن كله على حساب أعصابي 
وکرامتي ونفسیتي؟ 

أخاف أسألك مالك تكون الصدمة هي الرد.. لكن ما ينفعش ما 
أسألكش. 

جاي دلوقتي تقولي إنك كنت متزوج وعندك ولاد؟! ما قولتليش من 

الأول ليه قبل ما أحبك وأرتبط بيك ويبقى لسه يومين على ميعاد فرحنا؟! 
مين قالك إني هوافق إني أكون في نظر طليقتك وولادك زوجة الأب الشريرة 
اللي جاية تحرمهم منك؟! 

إيه الأنانية دي؟! 

ویا تری عملت معاها زي ما کان طليقي بیعمل معایا؟ ! 

ما تقولش حاجة.. فقط اسكت.. واغرب عن وجهي الآن.. فقدمي لن 
تسعفني لكي أتركك وأرحل. 


عايزة أعرف هي عملت لك إيه خلتك حبتها أوي كده وفضلتها علي.. 
هي ساندتك في أزمتك؟ 

هي كانت أمينة على ممتلكاتك؟ 

هي كانت واجهة مشرفة ليك؟ 

هي کانت ما بتطلبش منك غير بس تکون موجود في حیاتها؟ 

هي ما خدتش منك أي مقابل ولا حتى كلمة حلوة؟ 


کل دول أنا مش هی. 
أنا عملت كل حاجة وما لقيتش ولا حاجة.. 

حياتك كانت مالية عينيا استخسرتها ف ليه! ! 

آنا ما كانش لي غيرها وبفقدانها هرجع تاني أدور على حياة 
جديدة.. بفكر أرجع شغلي.. لكن مش حابة أرجع له بعد الغيبة الطويلة دي 
بلقب جديد ما ليش ذنب فيه.. كنت عايزة يوم ما أرجع أرجع وأنا راسي 
مرفوعة ومش محتاجة لحد.. منك لله ليه عملت في كده؟! 

في طريقي لتقديم استقالتي أشعر وكأني ذاهبة لفسخ خطوبتي. 

اتحديت أهلي بيك وانت خذلتني. 

علشانك سافرت من بلد لبلد لمجرد إني بس أكون على ذمتك. 

علشانك رضيت إني أكون لوحدي من غيرك أغلب الأوقات لأنك 
مشغول. 

علشانك وافقت بمهر ما يليقش بي وبمصروف شهري خدته أول 
شهرين وبعد كده خلاص (خلي أهلك يصرفوا عليكي) أنت آه ما قولتهاش 
بس المفروض اني أفهم إيه من امتناعك عن إعطائي مالا أصرف بيه على نفسي 
والبيت؟ 

علشانك رضيت بعدم احترامك لوجودي وبسوء معاملتك لي أمام 

الجميع بس لأني باقية عليك. 

علشانك عاملت أهلك اللي غلطوا في حقي بابتسامة وذوق بعد ما 
جرأتهم علي لمجرد إنك تحس برجولتك. 

علشانك رضيت بإنك ترضيهم على حسابي وقبلت إنك ممكن تضحي 
بي علشانهم ورضخت إنهم يخطئوا وأنا اللي أتعاقب. 

مستغرب ليه إني رجعت لأهلي.. ما هو أنا رغم اختلافي معاهم 
بسببك لكن برضه لي أهل أقدر أروح لهم حتى لو عينيا هتفضل مكسورة 
قدامهم على سوء اختیاري. 

ما عدتش حاسة إني منك من كتر ما بتبعدني عنك.. 

الأحداث السعيدة في حياتي كالأحلام سرعان ما أستيقظ منها على 
الواقع المرير.. يقولون إن لحظة فرح كفيلة بأن تنسيك أوجاع السنين وأنا 
أقول وجع السنين لا يحتاج لفرحة واحدة فقط؛ فهو يحتاج لعدة أفراح 
متوالية لتداوي ما فعلته السنين.. 

طول الوقت بحاول أثبت لك إني معاك.. وانت طول الوقت بتحاول 

تثبت لى إنى مش فارقة معاك. 
وانتي لما تعرفيني إنك هتتزوجي من اللي كنت بحبه زمان متوقعة 
إنى هرد عليكى أقولك إيه؟ 

يعني إيه تبقى كل أهلي ويوم ما تخصص قائمة الأهل عندك على 
الفيس بوك ما لاقيش اسمى؟! 

يعنى إيه كل ما بتمناك بينى وبين نفسى أصحى ألاقيك باععت لى 
رسالة تقولي فيها اني وحشاك؟ هو للدرجة دي إحنا بنحس بعض وبنتمنى 
نکون مع بعض؟ طیب كنت بتبعد ليه وبتجرح وبتظلم ليه؟! 

يعني إيه لا تبقى كويسة ابقي ارجعي وخليكي براحتك؟! 

انت بایعنی کده لیه؟! 

أقولك تعبانة ا مفروض بعد ما تقولي سلامتك تفضل تتصل بي وتيجي 
تزورني وتحسسني إني مهمة عندك وإن غيابي فارق معاك. 

- قصدي خليكي براحتك لا ترتاحي خالص وما تجهديش نفسك.. 

- أو ماجيش أحسن وتبقى انت كده اللى ارتاحت. 

- انتی فهمتی کده؟ 

- هو کلامك له معنی تاني؟! 

يعني إيه أبقى عايزة أتكلم معاك وانت مش عايز تسمع؟ هو بمزاجك 
ولا إیه؟! 

لن تستطيع ترويضي بكبت طاقتي ووضعي في مساحة ضيقة لا 
أستطيع الخروج منها.. سأثور وسأحطم ما حولي ولن أهدأ كما تعتقد إلا إذا 
خانني جسدي ووقع صريعا أو مريضا.. السر في ترويضي يكمن في اهتمامك 
بى وتقديرك لى وتشجيعك المستمر وكلماتك المحفزة.. غير ذلك ستفقدنى. 

طيب أقولك إيه تانى؟! ما أنا قلت لك كل حاجة.. قلت لك على اللى 
واجعنى منك.. قلت لك على اللى بيضايقنى من تصرفاتك.. عرفتك إنك موصل 
لي بأفعالك رسالة فحواها إني مش فارقة معاك.. قلت لك إنك كويس مع 
الكل ومعايا أنا لأ.. قلت لك إن معاملتك معايا مش عاجبانى.. وبرضه زي ما 


43 


أنت يوم ما بتتغير بتتغير للأسوأً وكأنك بتعند معايا.. مستغرب ليه بقى اني 
هسيبك؟! 


لن أسمح لك أن تعاملني كقطعة الشطرنج تحركها كيفما تشاء. 

إحساسی ما كذبش.. خنتينى علشانه. 

إحساسی ما كذبش.. بعتنى علشانها. 

كنت ليك زوجة صالحة وكنت لى ابتلاء. 

يعني تضربني ومش عايزني أقول آه.. وتكسر رجلي وتلومني اني 
بعرج؟ ده ايه الجبروت اللى انت فيه ده؟ 

عمري ما انتظرت منك شكر أو تقدير. لكن أيضا لم أنتظر منك 
اتهامي بالتقصير. 


صاحبتی دايما تقولى ما تزعليش.. سيارتك اللى اتسرقت مسيرها 

ترجع.. 

وأنا عايزة أعرف هي جايبة التفاؤل ده منين.. هي سيارتي خرجت 
مشوار من ورایا.. بقولها اتسرقت !! 

- فکري کویس قبل ما تخسري. 

- علشان أخسر لازم أكون كسبت حاجة.. وأنا خسرت فرص كتير لا 
كنت معاك وجه الوقت اللي أكسب فيه نفسي.. 

- من السبب في طلاقي المبكر؟ 

- هقولك من غير زعل. 

ألوم الأب دائما على طلاق ابنته؛ فلو كان الزوج ظالما فهذا يعني أنه 
لم یحسن اختیار زوج ابنته ووافق عليه دون أن يأل عنه جیدا أو يتأكد من 
أخلاقه. 

ولو كانت الزوجة هي الظالمة فهذا يعني أنه لم يرب ابنته جيدا؛ 


%# X% * 


أصدق حبك لي المزعوم إزاي وانتي عملتي عدوتي صاحبتك؟ 

شئت أم أبيت أنا ما زلت على ذمتك وسيادتك ملزم تصرف على.. 

من كتر ظلمك لى قربت خلاص أنفجر وعايزة أفضحك قدام كل الناس 
بإنك مش ال ملاك الطاهر اللى بتحاول تبان عليه.. 

اقسى علي كمان وتجاهلني على قد ما تقدر» ويوم ما تفكر تتصل ما 
عادش بينًا كلام يتقال والنتيجة إني ما عدتش بحبك. 

لو كنت أجد الحنان والحب والاهتمام لديك يا أبى لما كانت تؤذينني 
الحياة.. 

كيف استطعت أن تحذفنى من قائمة أصدقائك على الفيس بوك؟! 

الآن تريد إضافتي من جديد ومتوقع إني هوافق؟! 

هناك أشياء فى أي علاقة لا يجوز المساس بها مهما غضب أحد 
الطرفين من الآخر كإفشاء الأسرار وتقطيع أوراقه المهمة وتشويه سمعته» 
وهذا ما فعلته معى بحذفك لى» فهذا أيضا من ضمن الأشياء الثابتة فى أي 

علاقة أبدية. 

وهذا يعنى أنه من السهل عليك الاستغناء عنى حتى لوف لحظة 
غضب عابرة» ولأنك لا تعلم عني الكثير فأنا من يخرج من حياتي باختياره 
لا يدخلها مرة أخرى. 

مصاب بداء الخرس معي والثرثرة مع غيري. 

أنت فعلت كل شيء يثير ضيقي وغضبي وكراهيتي. 

فقد جعلتني أشعر بأني غريبة في بيتي. 

عاوزة أتعلم إزاي أكون أنثى شريرة.. فأكاد أشك في أنوثتى حينما لا 
أعلم كيف يكون كيد النساء. 

ما كل هذه الأخطاء الإملائية التى تملا رسائلك لى؟ ما تتعلموا 
تكتبوا الأول بدل ما أنا محتاجة حد يترجم لى انت عاوز تقول إيه! 


انت حتی مش فاکر آخر حوار بینا کان إیه! ! 

ولا عارف أنا زعلانة منك ليه!! 

ولا حاسس انت جرحتنى ف إيه! ! 
طيب بذمتك انت راجع لی تان لیه؟! 
هو أنا لازم أعيط عشان أصعب عليك! ! 


أيوه ظلمتني لا ساعدتهم على ظلمي. 
لو قلبك ما كانش معايا فجسمك ما یلزمنيش. 
ما تجاملش حد على حسابی.. 


مش هتحس بقيمتها دلوقتي.. لا تموت هتعرف قد إيه هي كانت 


نعمة كبيرة أوي عليك. 


متضايق من طلباتها الكتير.. ما هي لو لاقية أي اهتمام منك ما 


كانتش طلبت حاجة. 

هي عايزة تحس إنها موجودة في حياتك.. عايزة تلاقي أي موضوع 
يجمعكم عشان تتكلم معاها حتى لو هتقولها إن اللصاريف كتير عليك. 

ويا ريتها بتطلب حاجة لنفسها.. دي كل طلباتها للبيت اللي انت 
ساکن معاها فیه. 

ليه مش فاهم إنها محتاجة لك؟ ليه مش مستوعب إنها كبرت ومن 
حقها عليك تشكرها على وقوفها جنبك طول العمر؟ ليه مستخسر فيها كلمة 
حلوة أو هدية بسيطة ليها هي مش للبيت؟ 

ليه خليتها تستنى الموت لأن مفيش في حياتها حاجة تستاهل إنها 
تعيش علشانها؟ 


- يا جماعة أنا العروسة.. ده ولا كأني قاعدة معاهم.. حتى العريس 
ما بصلیش ولا فکر یتکلم معایا. 
- انتي بالنسبة له بضاعة مضمونة من مكان موثوق فيه. 
هو ما يهموش طموحاتك وأحلامك وأفكارك وشخصيتك؛ لأنها 
بالنسبة له أمراض هتتعالجي منها مع مرور الوقت. 

هو اللي يهمه واجباتك اللي انتي هتعرفي تأديها على أكمل وجه.. 
تخدمیه وتربي عیاله. 


عملت كل حاجة في عنفوان شبابك بس نسيت في زحمة أفعالك 
المشينة تفتكر إن عندك بنت هيتعمل فيها كل اللي عملته.. 

طيبتى معاك فكرتها ضعف. 

ترجمتي لتفكيرك أنك شخص مريض وبحاجة إلى العلاج. 

ولكن لِم العلاج الآن؟ فقد تركتك ولم يعد يعنيني شفاؤك.. 

تثير غضبى حقا بتقلب مزاجك المستمر. 

ما ذنبى إذا كنت سهل الاستثارة. 

لا تنتظر منى أن أتحملك هكذا كثيرا.. 

ليه المفروض إني أعذرك لا تتأخر في الرد على رسايلي وما أزعلش لا 
تتجاهلها وما تردش غير لا أسألك؟ 

وبالقابل عاوزني أرد عليك فور إرسالك الرسالة لي ولا تعذرني في 
إني ربما أكون بكتب ردي عليك بالفعل.. ولكن الوقت والكلمات لا تسعفني 
حتى تصلك رسالتي بالرد عليك فور قراءتي لرسالتك بدقيقة وتعتبرني 
أتجاهلك.. 

أي منطق هذا الذي تعاملني به؟! 

عجبا لأمر زوجي.. كلما تزينت له ووضعت أزكى العطور وأطيبها لا 
لفت نظره. 

وإذا وجدني في المطبخ أغسل الأطباق مرتدية بيجامة مبتلة من أثر 
الغسيل ومعصبة رأسي بمنديل كخادمة والعرق يتناثر من جبهتي وفي حالة 
مزرية تماما.. أجده يدعوني للنوم باشتياق! ! 

حقا أريد أن أفهم مزاجه. فبأي عين يراني وأنا هكذا؟! 

وأين عيناه هاتان وأنا في كامل زينتي وأناقتي؟! 

هل حقا کما قالت صدیقتي عنه إن زوجي مزاجه مزاج بوابین؟ 

مستغرباك أوي يا بابا.. بدل ما تحبني أنا وتهتم بي أنا بتحب اللي 


آنا بحبهم! ! 

بتحب صحباتي أكتر مني وبتهتم بيهم وبتسأًل عليهم. 

لو واحدة اتصلت بي بتقعد تتكلم معاها بالساعة قبل ما تديني 
السماعة. ولو واحدة فيهم جت بتفضل قاعد معانا كتير على اعتبار إنك 

حتى قريباتي بتتصل بيهم وبتهزر معاهم وفيه بينكم عشم خاص 
وأنا ولا كأني موجودة! ! 

ليه بقى منتظر إني أحس بحبك لي رغم إني مش شايفاه! 

يجرى إيه لو اعترفت قدام نفسك إنك جرحتني.. وإنك في بعادك 
عني ظلمتني؟ 

يجرى إيه لو قلت لي آسف من قلبك.. وإن بعدي عنك وجعك؟ 

يجرى إيه لو ندمت على الفراق.. وتعترف إن قلبك لحضني مشتاق؟ 

بكره إن لسه فاكراك رغم ثقتي بإنك مش فاكرني. 

بكره إني لسه بتمنى لك الخير رغم يقيني إن أخباري ما تهمكش في 
حاجة. 

بکره إنی عايزة یکون فيه شغل بیٽا بس علشان إنت تستفيد ماديا. 


بكره إحساسي إنك عارف مشاعري وبتتعامل معاها كده بكل تجاهل 


ولا مبالاة. 


بكره إني بحن ليك. 


بكره إنى بسامحك وبعدّي لك حاجات كتير عمري ما أعديها مع حد 


بكره إني مش عارفة أزعل منك. 

بكره استيعابي الكامل إن مش ذنبك إنك ما بتحبنيش. 
كرهت حاجات كتير وبرضه مش عارفة أكرهك. 

لم تعرف كيف تستغل ضعفها وجرحها واحتياجها. 
لو كنت وقفت جنبها في أزمتها. 


كانت تزوجتك عن طيب خاطر وكانت هتفضل فاكرة وقفتك جنبها 


طول العمر. 


E‏ بتشمت فيها. 


كنت متوقع إن هي اللي هتستنجد بيك! ! مش بقولك غبي. 

أستطيع أن أشكو مثلك من المرض والحر والإرهاق والحزن. لكنني لا 
أفعل» ليس لأني لا أعاني هذا كل. ولكن لأن الشكوى لغير الله مذلة. 

أعلم جيدا متعة التأوه بصوت عال لكنني أحرم نفسي منها حتى لا 
أزعج من حولي فیها. 


أنا لست هواء. 

كيف تقول لها وحشتيني أمامي؟ هل صدقت حقا أني مجرد صديقة 
لك؟! 

کیف تقبلها آمامي؟ هل صدقت حقا أنها أختي؟! 

كيف تعطى لها وردة أمامي؟ هل صدقت حقا أنى محرم لكما؟! 

كيف تداعبها أمامی؟ هل صدقت حقا إنى ما بفكرش ف الحاجات 
دي؟! 

أنا أنثى ولي مشاعر وعليك أن تحترم وجودي مهما كان عمري. 

لاذا دائما أكون في حياة الرجل صديقته الناضجة التي يحترمها ويثق 


في رأيها؟ 

لاذا لا يراني أنثى تستحق أن يحبها؟ 

قالت له: هل أخطأت حينما اخترتك حبيبا؟ 

قال لها: لو کنتي حاسة إنك أخطأتي الاختيار تستطيعين أن تعيدي 
الاختيار. 

قالت دون تفكير : أنت اختياري الوحيد.. ومفيش غيرك حبيب. 

وتقول بداخلها: لاذا أتحمل أسلوبه الفظ معي هكذا؟! لاذا أحبه وأنا 
أعلم أنه حب مستحيل؟! لاذا قلبي ما زال ينبض حین محادثته؟! اذا يا 
قلبي اخترته لیکون حبیبا آبدیا وأنت له لا شيء؟! 

سامح مين؟! 

أسامح قاضي خسف بحقي الأرض؟! 

سامح ناس ما یعرفونیش وشهدوا ضدي زور؟! 

سامح محامي ما بيتهدش مبهدلني في المحاكم بقالي سنين؟! 

سامح ناس خاضوا في عرضي وشرف؟! 

أسامح اللي سرقوني ونصبوا علي؟! 


أسامح اللي ساعدوا على ظلمي؟! 

أسامح اللي طلقني غيابي بعد شهور قليلة من الزواج من غير حتى ما 
أعرف ليه؟! 

سامح مین؟ وليه؟ 

يا من تطلبون مني أن أسامح كفوا عن هذا حتى لا تضطروني أن أدعو 
عليكم لتذوقوا ما أنا فيه حتى تعلموا فداحة ما أعانيه. 

یا تری حسیت معاها اللي حسیته معایا؟! یا تری بتعاملها زي ما 
کنت بتعاملني؟! طيب هي.. يا ترى بتخاف عليك زي ما كنت بخاف 
عليك؟! يا ترى بتتمنى لك الخير من قلبها بجد؟! يا ترى مصدقة فكرة إنكم 
إخوات مش أي حاجة تانية زي ما نا كنت بحاول أقنع نفسي بده؟! طيب يا 
ترى حكيت لها عني؟ قلت لها إيه؟ ولا ما جيبتلهاش سيرتي؟ يعني 
خلاص نسیتني؟! 

كان صعبان عليك كل اللي انت بنيته طول عمرك هتسيبه لمين.. 
وکنت شال الهم وبتسأل كل ده هيروح لين.. 

هو راح.. راح بلا رجعة.. تعبك وشقاك طول السنين اتبخر ولا كأن 
کان له أثر.. كنت عايز تتزوج غيري علشان تخلف لك الولد اللي ياخد كل ده.. 

أهو كل ده راح وما عادش حيلتك حاجة تديها لحد.. دلوقتي لو جه هتخليه 
يورث إيه غير الخيبة؟ دوست على ونسيت إن ربنا هو اللي بيقسم الأرزاق. 

كان نفسي تكوني زي ماما.. راجل يعتمد عليها.. ناشفة في 
تعاملاتها.. صعبة في أسلوبها.. عمرها ما احتاجت لبابا في حاجة.. مش زيك 
طول الوقت محتاجانى وبتعتمدي على. 

- طيب ما كنت تتجوز واحد صاحبك أحسن. 

آنسى إيه؟! 

أنسى غدرك وجرحك وإهانتك؟ 

ولیه؟! 

علشان أرجع لك تاني؟! 

طيب ما بناقص.. أصل من الغباء أن أعطي الأمان لمن خان الثقة ونكث 
العهد ولو مرة واحدة.. 


- هي ما خانتوش. 
- لأ خانته.. مش قالت أسرار شغله لأعدانه تبقى خانت ثقته 
/0 


فيها.. مش قالت لراجل غيره «بحبك» يبقی خانته بقلبها.. مش اتمنت 
غیره وهو معاها یبقی خانته بخیالها. 
مش شرط تكون الخيانة جسدية.. فلاخيانة أنواع كثيرة. 


زي ما نت زهقت من طلباتي منك» أنا كمان زهقت من احتياجي 

أعمل إيه؟! بحاول ألاقي أي حاجة حلوة فيه علشان أقنع نفسي بيه 
ما لقیتش إلا شکله. وده هو مالوش دخل فيه. 

حياتي مليئة بأشياء كثيرةء فلا تتوقع أن تكون الوحيد المستولي 
عليهاء ولا تتوقع أن أكون متاحة لك طول الوقت. 
أنا مش بطلب كتير.. أنا مش طمعانة في أكتر من ساعة من وقتك كل 
يوم.. أحس فيها إني معاك.. وإني زوجتك بجد.. ساعة بعيدة عن مشاهدة 
التلفاز أو تناول الطعام أو زيارة والدتك أو ضيافتها أو النوم.. ساعة تنظر لي 
فيها أنا فقط دون أي مثير آخر.. ساعة تتحدث معي أو تسمعني أو تلعب 

معي أو نخرج فيها معا أو تساعدني في المطبخ أو... أو... او... 

فهل هذا کثیر؟! 

المشكلة إنك عايز ترمي على المسئولية لترتاح منها. 

وأنا عايزاك معايا.. لكن مش لأني ضعيفة ومش هعرف أتحملها.. 
لأ.. لأني مش عايزة أكون لوحدي. 

اعذرني أيها الرجل فأنا لا أفهم لغة صمتك. 

إياك تكون فاكر نفسك ملاك.. إنت زيك زي غيرك ما تفرقش عنهم 
ما هو ده السجن اللي هتفضلي فيه الباقي من عمرك ورفقا بك لازم يكون على 
ذوقك. 
أيوه حاسة إنك واثق ف بس لدرجة مخلياك ما عدتش بتهتم بي. 

سئمت من الزرع وأريد الحصاد.. سئمت من البناء وأريد السكن. 

لا أريد أن يختفي دوري فور تهيئتي المناخ المناسب للاستخدام 
الآدمي. 

لا أريد أن أزرع ليحصد غيري ولا أريد أن أبني ليسكن غيري. 

فبعد صبري على الزراعة من حقي الاستمتاع بالحصاد. 

وبعد مجهودي قي البناء من حقي أن أستريح في السكن. 

الرسائل القصيرة لم تعد تشبع جوعي العاطفي؛ فأنا أريد اتصالا 
مباشرا أو لقاء واقعيا.. 

أعترف بحاجتي الشديدة لوجود رجل في حياتي يتعامل معي كأنثى 
مرغوب فيها.. يغمرني بحنانه ويتسبب في سعادتي.. فقط أحتاج لرجل 
يحبني. 

أشكرك لأنك نبهتني - دون أن تقصد - أنني آخر حاجة مهمة 
عندك. 


أصبحت أفهمك أكثر مما تتوقع» فلا تتعامل معى بأسلوب الاستعباط 
لأنى عارفة إنك عارف أنا أقصد إيه. 

لا تتحجج بمشغولياتك ووقتك المكتظ. فلو تريد أن تفرغ لي جزءا من 
وقتك لفعلتهاء لكنك تخشى مواجهتي.» وهذا مش هاعديهولك بسهولة. 

يوما ما ستندم على فراقي وتعلم أنني كنت كنرًا وأنت لم تحسن 
استغلاله. 

عملت منك قائدا على باختياري الحر لأشبع رغبتك في القيادةء لكن 
احذر؛ ففشلك في القيادة يثبت لي يوما بعد الآخر.. فأنا قائدة قديمة ولن 
بتخاف منها. 

مش عيب إنك تصالحها قدام الناس.. لكن العيب إنك تسمح لها 
تهزأك قدام الناس. 
عارف تكون رجل محترم ولو حتى قدام الناس. 

هى بالنسبة لك الكذبة اللى انت كذبتها وصدقتها مش الحب 
الحقيقى زي ما انت متخيل. وإلا ما كنتش شوفت عيوبها ووصلت لدرجة 
إنك ما عدتش طايقها.. 

أمال لو ما كنتش حاسس إني زعلانة منك كنت عملت إيه؟! 

إنت بإيدك لغيت وجودك في حياتي. 

كنت مفكراك ضهري وإن يوم ما حد يضايقني إنت بس اللي ممكن 

كنت مفكراك معايا وإن يوم ما هاحتاجك مش هتتأخر عنی مهما کان 
اللى وراك. 

كنت مفكراك باقى على وإن زعلى منك فارق معاك. 

كنت مفكراك سندي وإن عمرك ما هتخذلنی. 

كنت مفكراك قد كلمتك والكلمة اللى هتقولها سيف على رقبتك. 


كنت مفكراك هتقدر ثقتي فيك ومش ممكن تحطني في أي موقف 

بایخ. 

كنت مفكراك هتحترم وجودي قدام كل الناس مش بيني وبينك بس. 

كنت مفكراك هتكون قد مواجهتي مش تتهرب منها بحوارات 
خايبة. 

الخلاصة أنني | عتقدت خطأً أنك رجل تستحق ثقتي وتقديري. 

وبعد عتاب طويل شرحت فيه ما آلمني منه.. قال لي: «هذا تصور 
خاطئ». 

إلا الجملة دي تتصرف منين؟ أنا كنت عايزة شرح لتصرفاتك ومبرر 
لأسلوبك مش مجرد جملة مهنية تنهي بيها الموقف. 


بتشيلني همك ليه؟! أنا لي حق وعایزاه. 


ايه فایدة کلامی لو ما ردیتش علی؟! 
ليه عايزني أقدر ظروفك اللي ما بت د بتنتهيش في بعدك عني وبالمقابل 


إنت ما تقدرش احتياجى ليك؟ 

إنت فكرت تسعدنى ولو يوم واحد؟! إنت طول الوقت بتتصيد 
أخطائى وكأنك ملاك. 

مش تيجي بقی قبل ما مدة صلاحيتي تخلص؟ 

في عتابي معاك بتفكرني بالدكتور الرخم اللي بيفضل يضغط على مكان 
الألم ويقولك: الحتة دي بتوجعك؟ 


- وأنا اللى قلت خروجتى معاك هتنسيهالك أتاريها هتفكرك بيها. 

لو كلمة آسف ما جتش بفعل يدل على أسفك ما تلزمنيش. 

معاملتك لي تذكرني ببرامج الأطفال التي كنت أشاهدها في طفولتي» 
فلم يكن معدو البرامج يحترمون رغبة الطفل واندماجه في امتابعة وينهون 

البرنامج فجأة ليقدموا نشرة الأخبار. 

بقى بعد ما قولتلي افرشي الأرض ورد وهمشي معاكي عليهاء جاي 
دلوقتي تقولي لي الورد خلاص مش ماشي؟ 

إذا أرسلت لى صمتك لا تلمنى إذا أرسلت لك تجاهلى.. لن أستقبل 
صمتك بعد الآن. 

- أنا غير مسئولة عن سوء تصرفاتك.. لن أدفع ثمن أخطائك. 

إذا اكتشفت أن في الوقت الذي ميزتك فيه عن غيرك بكلامي معك 
كنت أنا مجرد إضافة لاسم جديد في حياتك ستصبح أنت أيضا مثل الجميع. 

- إذا طلبت منك عدم سؤالى عن شىء ما ومع ذلك ضربت بطلبى هذا 
لن تفيدك بشيء وسيترك هذا بداخلي انطباعا بأنك لا تحترم رغباتي. 


%# % * 

لا تعط لنفسك حقوقا أنا لم أعطها لك. 

آنا هستنی کده کتیر؟! 

احتياجي لك يدل على إنك ذو قيمة وبما أنك كرهتني في هذا فقد 
أصبحت من الآن بلا قيمة عندي. 

إذا تعاملت معى على اعتبار أنى رجل وما يتخافش على لا تلمنى لو 
استغنيت عن وجودك قي حياتي. 

أنانيتك وحبك للأخذ فقط جعلاني أكره مشاركتك في أي شىء 
وأعتبرها مقاسمة منك لا ليس لك. 


إنت ليه مش مستوعب إن أنا اللى طلبت منك تعتذر لى؟ يعنى ما 
جاش منك أنت. 

إنت ليه مش مقدر إن تعاملك معايا بالطريقة دي واجعنى؟ يعنى 
بقى عندي مشكلة في التعامل معاك. 
أيوه إنت نفيت كل اتهاماتى ليك. لكن كل تصرفاتك أكدتها.. يعنى 
بقتش مصدقاك. 
عایزنی بدا معاك صفحة جديدة إزاي وانت مقطع صفحتين قبل كده؟ 
وقت ما هتمشي أنا همشي وراك.. مش هستحمل أقعد في المكان لحظة 
واحدة لو مش معاك. 

هل يعقل أن أختزل كل مشاعري لك في أربعة حروف فقط؟! 


كم أحبك يا صديقتي. فأنتِ هدية الخالق لي.. كم وقفت جواري وكم 
ساندتني وكم تحملت غضبي وتقصيري تجاهك.. مهما بعد امكان بيننا 
ستظلين دوما قي القلب. 

شقيقي الأكبر» أنت نعمة في حياتي ربنا يديمها على. 


أحلى حاجة فينا إننا بنكمل بعض: إنت بتعمل حاجات أنا ما 
بعرفش أعملها وأنا بعمل حاجات إنت ما بتعرفش تعملهاء فوجودنا أساسي 


في حياة بعض. 


A f 


رغم إن أخويا هو اللى كان حاطط البرفان بس كل ما بشمه بفتكرك 

أشكر وجودك حين حاجتي إليك ومعرفتي بأنك لن تخذلني. 


أشكرك لأنك علمتني إزاي أحب اللغة العربية. 

لا أمي حملت فيك.. اتمنيتك تكون بنت.. كان نفسي أوي يبقى لي 
أخت.. وبعد ما اتولدت حسيتك ابني مش أخويا الصغير وبرضه كنت عايزة 
يبقى لي أخت.. ومع الوقت وكل ما تكبر أكتشف إنك أغلى عندي من أي 
أخت كان ممکن تيجي.. وحالیا بحمد ربنا بجد إنه هداني بيك.. فما أجمل 
اختیارات الله لنا. 


ما بحسش بالوحدة طول ما أبويا معايا. 


f 


سر جمالك من وجهة نظري إنك ملكي. 


# 


بحبك ياللي محلي حياتي. 


# 


إنت الوحيد اللي وجودك بيعمل لي أحلى دماغ. 

كان نفسي أوي أخرج من لجنة الامتحانات ألاقيك واقف مستنيني. 


a f 

بقيت أحب شكل بروفايلى لما صورتك اتحطت فيه. 

ول ما قال لی بیحبنی.. ردیت وقلت: وحشتنی. 

نظر لها قائلا: على فكرة أنا ما بحبكيش. 

نظرت له نظرة تعجب وقبل أن تنطق قال مسرعا: أنا بعشق 

خبطته بقبضة يديها على صدره وهي تبتسم قائلة: وأنا بموت في 
رخامتك. 

أشتاق لأرضع صغيري الذي لم يأتِ بعد. 

كم كنت أفتقد أن أرى فرحة عيون حينما ترانى ومحاولة مستميتة 
لنع ابتسامة تظهر على محياه فور رؤيتي وحياء يجعل عينيه تهربان من 
مواجهة عيني إذا ما ضبطه ينظر تجاهي.. حقا شعور رائع حتى إن لم 
يحدث سوى مرة واحدة لا أظنها تتکرر. 


% % *%* 

لسه ليك في قلبي مكان بجعلني أفرح حينما أراك في نامي ويجعلني 
أتمنى لك الخير والفرحة حتى لو هتكون مع غيري. 

في طريقي لعملي أشعر وكأني ذاهبة لموعد غرامي رغم وجودي وحدي 
تماما في هذا القسم. 

ذهبت على مضض ولم يكن في نيتي المشاركة أو التفاعل بل وكنت 
أنتوي أن أخرج بعد البدء بقليل» وكل دقيقة تقريبا أنظر في ساعتي فأنا على 
عجلة من أمري ولدي مواعيد أخرى أهم.. 

طلب مني أن أكتب أربعة أحلام أتمنى حدوثها في ورقة لن يطلع 
عليها أحد.. فكتبت أول ثلاثة أحلام بسهولة. أما الرابع فلم أكتبه إلا حينما 
أكد ضرورة أن يكون عدد الأحلام أربعة فكتبته على استحياء وكأنه لا 

ثم بعد كلام كثير قاله طلب مني أن أغمض عيني وأتخيل تحقيق 
حلمي.. ورغم أن أحلامي بالنسبة لي معروفة فإنني حينما أغمضت لم أرَ 
شيئاء لكنني لم أستسلم وظللت أعافر في هذا الظلام لأرى تفاصيل حلمي كما 
طلب.. وفي هذه الأثناء قام بتشغيل موسيقى حامة وأغلق الأضواء» وهنا 

وضحت الرؤية فلقد رأيت - للغرابة - حلمي الرابع الذي لم أكن أنتوي 
كتابته.. فقد رأيتني بالفستان الأبيض وجواري عريسي ببدلة بيضاء أيضا 
ورأيت حفلة زفافي وكم كانت روعتها ورأيت أيضا يوم أن أصبحت أمّا لأول 
مرة وجواري زوجي ونحمل طفليناء وابتسمت قي كل مشهد بل واتسعت 
ابتسامتي حينما تم تصويري مع زوجي وهو يحمل «فيدو» وأنا أحمل 
«نونوس».. 

وهنا توقفت الموسيقى وتمت إضاءة الأنوار.. فتجهمت قائلة: 
صحيتني ليه؟! 

أحبك حينما تفرض رأيك الصحيح علي وتجبرني على تنفيذه رغم 
عدم اقتناعي به وقتها. 

حينما تلاقت أعيننا بعد غياب السنين قالت كل الكلمات وعبُرت عن 
المشاعر الجياشة التي اختزنًاها لبعضنا البعض طوال فترة البُعدء وأجمل ما 
فيها أن شفاهنا لم تنطق بأي كلمة؛ فأعين الغرباء كانت تترقب ما سنقوله.. 

لا تعلم ما فعلته عودتك بي.. اسأل عيني وهما ستخبرانك كم كانتا 
مليئتين بالغضب والحقد. أما الآن فهما مليئتان بالحب والتسامح وتريدان أن 


72 


تعانقا الجميع. 

شكرا لرجوعك فقد أحييتني من جديد. 

أصله حنین علي» فعلشان کده لازم يوحشني حتی لو کان مجرد 
صدیق. 

كم أستمتع بقامتي القصيرة جواره. 

واحشني خروجنا مع بعض بالعربية.. ولا تسبق عربية أسقف لك 
بفرحة وأقولك: «ممتاز يا جوجو... ولا تشغل أغنية وألاقيك مندمج معاها 
أقوم مغيراها بالريموت» وساعتها انت تبص لي وتضحك لأنك عارف إني 
عملت كده علشان تبقى معايا أنا مش مع الأغنية.. ولا تاخد نزلة كوبري 
بسرعة تبص لي وتضحك لأنك عارف إن الحركة دي بتضحكني.. ولا تكون 
عایز تشرب سیجارة ترکن في جنب وتنزل تشربها بره حتی لو ماشیین على 
طريق سريع لأنك عارف إني ما بحبش ريحتها.. ولا بصورك وانت سايق في 
جميع حالاتك.. ولا تضايق مني وتقولي لو ما سكتيش هنزلك.. ولا تحب 
تتحداني تقولي : «هخليكي تسوقي مكاني» وانت عارف إني مبعرفش أسوق 

على الطريق السريع» ولو عدت جنبنا عربية نقل كبيرة أبقى هموت من 
الخوف. 

وبغض النظر عن مواقف العربية معانا في أغلب الأوقات أو خناقاتنا 
في كل خروجة بس بجد واحشني الخروج معاك. 

أنا عارفة إن ما لكش علاقة بشغلي لكني بجد عايزاك معايا في كل 
خطوة.. عايزاك تشوفني وأنا ناجحة وأنا مبسوطة.. عاوزة أتباهى بيك قدام 
كل الموجودین حتى لو كان ف اجتماع مجلس الإدارة. 

- هو أنا بحضر اجتماع الشغل عندي لا هحضر اجتماع الشغل عندك؟ 

كنت واثقة إنك هتعرف تجيبني وتوصل لي في وسط الزحمة دي 
كلها.. ما كانش قدامي حل بعد ما بقينا بالليل وأنا واقفة بقالي كتير ومفيش 
مواصلات والناس بتزيد غير إني أتصل بيك تلحقني.. الغريب إنك إنت اللي 
عرفت توصل لكاني رغم الزحمة اللي أنا مش باينة فيها.. وأنا كنت حساك 
بس مش متأكدة واعتقدتك حد بيعاكس.. قلت أكيد لا توصل هتكلمني على 
اموبايل.. بعدها عرفت إنك حاولت فعلا تتصل لكن تليفوني كان غير متاح.. 


لا شوفتك حسيتك زي ما تكون أبويا وجاي ياخدني من المدرسة.. حسيت إني 

بنتك.. بحس دايما معاك بالأمان ودي حاجة عمري ما حسيتها غير بس 
معاك.. 

أجمل ذكرياتى معاك واحنا بنلعب ريست. 

إيه يعنى لا أمثل عليه إن فيه حد بيحبني وإنى بفكر أرتبط به.. إذا 
كانت دي الطريقة اللي هتخليه يتكلم معايا وهو حاسس بالأمان وإني مش 
راسمة عليه زي ما هو فاكر.. مع إنى ما برسمش عليه ولا حاجة. أنا بس 
هموت علیه. 

ما أجملها من متعة حينما أعتزل العالم وأغلق هاتفى لأتفرغ لنفسى 
ولعبادتی.. 

عمري ما هتزوج بعده.. ده کان کل دنيتي وکان کل حياتي. 
أيوه عشت معاه فترة صغيرة بس فيها حسسنى إنى ملكة حياته 
وأميرة ذكرياته وبرنسيسة قلبه ونور عينه وروح قلبه.. إزاي أتزوج غيره؟! 


بتقولوا إني لسه شابة وصغيرة والعمر قدامي وهو تركني أرملة بلا 

أطفال.. لكن مين قال إن العمر بيتقاس بالسنين؟ 

أنا عمري ابتدى معاه وهينتهي يوم ما أنساه. 

ذكرياته الحلوة معايا هتكفيني الباقي من عمري. 

مین قال نه مات وسابني؟ دي روحه معايا بتطمني. 

لن أترك شقتي ولن أخلع دبلتي؛ فزوجي يعيش الآن بداخلي. 

لن أعيش في ملابس الحداد كما تعتقدون. فبعد الفترة الشرعية سأقوم 
بارتداء ملابسي ذات الألوان الزاهية وسأعود لمارسة حياتي بشكل طبيعي.. 

اطمئنواء لن أحزن الحزن الذي يجعل الكل يشفق على حالي» لكذني 
سأحزن الحزن الذي يجعل الكل يترحم عليه. 

رحمك الله يا زوجي الغالي. 

أشكرك لأنك لا بتجيلى في حلمي بصحى ألاقيني مبسوطة. 

بس یا تری بتحلم بي زي ما بحلم بیك؟! 

«کل صخر من لين يذوب». 

سمعتها من د. مبروك عطية وأعترض عليها. 

ده أنا لو متزوجة من حجر کان زمانه نطق. 

كل يوم الصبح لازم أبعتله رسالة غرامية على موبايله. 

ورد فعله لا شيء ولا حتى رنة. 

أول ما بيجي يلاقيني على سنجة عشرة. 

ورد فعله التجاهل التام ولا حتى نظرة. 

بطبخ يوميا الأكل اللي هو يختاره وبيحبه. 

ورد فعله لا مبالاة ولا حتى كلمة. 

ومع ذلك ما زلت أجد متعة في أن أفعل كل يوم هذه الأشياء نفسها عن 
حب وطیب خاطر. 

هو لا يحبك.. إذا كان أحبك حقا لا وجدت نفسك مضطرة لأن تفعلي 
كل ما يحبه حتى تلفتي انتباهه.. لن تكوني مضطرة لقراءة كتب سياسية 
وتاريخية لترتقي لمستواه الثقافي.. ولن تجدي نفسك مضطرة مشاهدة البرامج 
الإخبارية والرياضية لتكوني على نفس خط محادثته الدائمة.. لست مجبرة 
على فعل أشياء تبغضينها من أجله؛ فهو لا يحبك.. إذا أحبك حقا لن يعير 
انتباها لأي شيء سوى فقط أن يراك ويحادثك كما أنت بلا أي تعديلات. 

- أعلم هذا جيدا.. ولكن أنا من أحبه.. لا أريد منه أي شيء سوی أن 

سمح لی بأن أظل موجودة ف حیاته.. ريده أن يسعد في صحبتي.. ريده ان 
یطمئننی عليه دائما. 

- وهل هذا سيژدي إلى الزواج؟ 

- لا أعلم.. أراه حلما بعيد المنال.. أنا لا أطمح إلى أن يبادلني 
مشاعري مع أني أتمنى هذا.. ولن أطلب منه الزواج مع أني أتمنى أن 

- إِذًا لِم هذا كله؟! 

عجبا لأمر صغيرتي لا تستطيع النوم إلا في وضع السجود. 

«لسه الليالى بتدور عليك».. 

نفسي أوي أقولهالك.. بس یا تری هتحسها؟ 

الحاجة اللى حبيتها فيك زمان لسه موجودة فيك. وده اللى مخلینی 

أكتر حاجة بحبها في شكلك مناخيرك؛ أصلها صغنونة وبتنفش. 


% %* %* 


my best friend 


کم أفتقدك. . 


زعلانة من قلبى إنه حبك وانت مش ليه.. 


لكن فرحانة بيه لأنه حب راجل بجد. 


% %* %* 


مش هنسى حضنك وانت مغطيني بكل ما فيك عشان تحميني من 


مش هنس إنك ما فكرتش ساعتها في نفسك وفكرت إزاي ت تحميني. 

من غير ما تقولي بحبك.. وقتها أنا حسيتها. 


واتمنيت أفضل جنبك.. وأفضل طول عمري أقولها.. 

my first love 


کان اسمه.. حبیبی. . 
ما أنکرش إنى بحبك بس بحب ربنا آکتر بکتیر.. وعشان کده کان 

لازم أسيبك. 

أعشق أشيائي الخاصة ليس لأنها غالية الثمن أو لأنها نادرة الوجود 
ولكن لأنها فقط أشيائي. 

عشت معه ليالي طويلة وذكريات جميلة. 

كلها في خيالي.. ولم تحدث قط على أرض الواقع. 

دخلت المكان بإرادتي في زيارة عابرة. ولكن حينما حدث الشغب 
فوجئت بغلق أبواب الخروج ووقوف ناس كثيرة قرب الأسوار لمنع الناس 
من الخروج.. وقتها فكرت أن أخرج بأي طريقة حتى لو بالقفز من على 
السور والدخول في معركة مع الشخص الواقف أمامي» لكنني وجدت 
حبيب عمري الذي لم يبادلني مشاعري ولو لحظة واحدة هو نفسه 
الحارس المسئول عن منعي من الهروب وکم کانت سعادتي.. الآن لن 
أهرب أو حتى أظهر امتعاضي واستيائي ولن أتحدث بالهاتف حتى يتم 
إنقاذي سريعا.. بل سأقضي وقتي معك دون أن تتركني وتنصرف لأي 
سبب؛ فوظيفتك الآن مراقبتي ومنعي من الهمرب.. سأستمتع بإقامتي 

الجبرية معك.. ما أجمله من سجن حينما تصبح أنت سجاني. 
واحشني اوي إحساس أن يكون في حياتي رجل أسمع صوته وهو 
حينما يظهر الأصل فلا بد أن تخ تختفي الصورة. 
وانت طول عمرك الأصل وأي حد بعدك تقليد. 
لم أتوقع شعوري بهذه الراحة النفسية حينما أرفض وجودك في 


حیاتی مجددا. 


لم أتوقع أن أحز 


زن لأني حزنت عليك سابقاء لكنني توقعت أن أتعب 


کعادة نفسی تفاجئنی بردود أفعال لا أتوقعها. 
ما أجمل أن تحتاج التلميذة لأستاذها وتجده یأتی لهادون أن يعلم 
اا 

الطهى من وجهة نظري عملية ممتعة للغاية. لكننى لا أحب 
التجهيزات التى تسبقه والتشطيبات التى تليه. 

هو بالنسبة لها الواقع اللى عايشاه واللى بتحلم معاه. 

هو البيت اللي هترجع ليه وعيالها اللي شايلين اسمه. 

إيه يعني لا تتقدم لخطبتي على مدار ست سنوات بمعدل مرة كل عام 
ونا أرفضك؟ 

كنت مفكرة نفسك أطول من كده. 

بحبك لا بتتصرف معايا بما يمليه عليك ضميرك. 

بحبك لا بتخاف على من نفسى. 

ليته يرى ليقراً ما كتبته له.. الذي یمنعنی حیائی من قوله له 
مباشرة. 


حينما تسلمت رسالتك لي ليلة زفافي التي فحواها: «السباق اشتد 

والجنة زينت وليكن شعارنا لن يسبقني إلى اله أحد» زادت شحنة إيماني 
وشعرت أنك هدية الخالق لي» فهذا هدف من الزواج (طاعة النه).. لا تعلم كم 
أزالت هذه الرسالة كل الخوف والقلق والتوتر الذي كنت أشعر به.. حقا 
كنت بحاجة لها. 

«محتاجك» هي كلمة السر التى تجعلني أهرع لنجدتك حتى لو كنت 
ي تمه وجهي عضي متك 

أحلى حاجة في إن حبي ليك باين علي. 

حينما يأتي الربيع أكون في انتظارك. 

مش مهم تكون بعيد عني المهم قلبك يكون معايا. 

أعطنى مساحتى الواسعة ووضعى المناسب وانت تشوف إبداعاتى. 

رغم وجعي الجسدي لكن قلقك علي ونظرة الخوف اللي ملت عينيك 

ما شوفتني نسيتني أي ألم وبقيت حاسة إني لازم أبقى كويسة علشان ما 
أشوفش النظرة دي في عينيك تاني.. أنا أصلا عايشة علشانك. 

شهر بحاله هتغیبه علی؟ من دلوقتی بدأت توحشنی. 

رغم صعوبة لحظة الولادة ومشقتها على النفس والجسد إلا أنها من 
أمتع لحظات حياتى. 

ما أجمل أن تجد من تحبه في انتظارك حين عودتك. 

أجمل إحساس لا أكون في خروجة مع صحباتي وقاعدة أكلمهم عليك 
وألاقيك بتتصل في نفس اللحظة اللىي نطقت فيها اسمك علشان تطمن علي. 


وحینما أسمع كلمة «ماما» أشعر بأني ملكت الكون. 

والتزمت الصمت 


ليتنى أستطيع الرحيل عنك.. فقد وجدت فيك ضالتي.. ولكن 
تجاهلك لي يؤلني. 

بفرح باتصالك وبزعل من كلامك لا بلاقيني مش من ضمن اهتماماتك. 

يرانى حزينة وصامتة ويعتقد خطاً أني مريضة ولا يعلم أنه سبب 


أقولك إني 

وانسى اني أرجع تاني معاك زي الأول. 

كان فيه حاجة بينا وخلاص راحت. 

ممكن تحافظ على أكتر من كده.. صدقنى أنا حاولت كتير لكن مش 
قادرة.. ماعدتش مرتاحة.. الفرحة اللى كانت جوايا خلاص راحت» وعينى 
بقت حزينة.. مش معقول آجي معاك على نفسي.. نفسي ما تستاهلش مني 
كده.. لو كنت مش فارقة معاك فأنا فارقة معايا. 


كلماتك معايا وبعض تصرفاتك بتقول إنك بتحبينى لكن اعذرينى 
مش قادرة أكذب إحساسي. 

أيوه ما بحبش أحتفل بعيد ميلادي لكن أحبك انت تحتفل بيه. 

راك تحاول جاهدا أن تخرجنی من داخلك.. تری هل ستستطیع؟! 

بكرهك لا بتستغل حبي ليك. 

بكرهك لا ما بتقدرش ضعفى واحتياجى ليك. 

يلومنى على اعتمادي الدائم على إحساسى ويتهمنى بعدم الواقعية 
ولا يعلم بأن إحساسى هو من ينبهني.. بتسلم موبايلى رسالة منه أو اتصالا 
لأنى دائما عاملاه على الصامت. 

وكل لبسى الجديد هلبسه بعدك لين؟ 

زي ما أنت اتفاجئت بطلبى للطلاق أنا كمان اتفاجئت بسرعة تنفيذك 
للإجراءات. 

ليت ما بيننا دبلة كنت خلعتها وذ نهيت الموقف في صمت لعلك تفهمم 
ما أحدثته بداخلى.. ليت ما بيننا عقد كنت مزقته وألقيته في وجهك لتعلم أن 
الاتفاق الذي كان بيننا لاغيا من هذه اللحظة.. ولكن للأسف ما بيننا مجرد 
كلمة شرف أنا ما زلت أحترمها وأنت تناسيتها. 


ما هو ما ينفعش أرتبط بيك بس علشان انت ما تزعلش. 

اللي بينا ما كانش صداقة هي كانت محاولة وثبت فشلها عند 
تعرضنا لأول موقف وأزمة حقيقية. 

عارفة إنك ما بتحبنيش وإن كلامك معايا جبر خواطر مش أكتر. 

علمت بوصوله إلى أرض الوطن بعد غياب استمر طويلا وانقطعت 
أخباره عنها.. وحينما علمت أنه يسأل عنها ليتأكد من أنها لم تغير رقم 
هاتفها.. توقعت أن تصلها رسالة فورية منه نصها: «وحشتیني یا فریال». 
لكنه خيب أملها وأرسل لها في اليوم التالي رسالة نصها: «كل سنة وأنتِ 
بخير». غضبت من هذا الأسلوب وصرخت قائلة: ومين قالك إني بخير؟ 
وبعدين هي إيه المناسبة؟ ولم ترد عليه؛ فرسالته الرسمية لها جعلتها لا 
تفهم ماذا يريد! حاول الاتصال بها قي اليوم التالي عدة مرات» لكنها أبت أن 
ترد عليه وانتظرت أن يرسل لها أي رسالة تطالبها بأن ترد عليهء لكنه لم 
يفعل ولم يعاود الاتصال. وبعد أسابيع جاء يوم رأس السنة ورأت العالم كله 
يحتفل فانتظرت الساعة الثانية عشرة بفارغ الصبر لعلها تحظى منه برسالة 
نصها 18W 821٫‏ ل 4». لكنه كالعادة خيّب أملها ولم تحصل منه 

على شیء.. وهنا فقط تذکرت أنه قد مات بداخلها منذ أن ترکها وسافر دون 
وداع. تذکرت کم حزنت عليه.. وتذكرت أيضا أن الموتى لا يعودون. 

حبى الأول والأخير كان حبا أفلاطونيا صامتاء وكمان من طرف 

لم أكن أحتاج أكتر من إنك تطمني عليك.. حتى سؤالك عن حالي 
الذي لم يحدث كان رفاهية لم أطمع فيها يوما. 

كان نفسى وأنا معاك أشوف وشك الحلو بدل ما كنت دايما مصدّر لى 
وشك الخشب. 


% 


کان نفسي تکون موجود علشاني مش بس علشان بتلاقي راحتك 
معايا. 


%# ¢ * 


الحياة مراحل وأنا مرحلتي في بيت أهلي انتهت.. آنا عارفة إن 
الزواج مش حل لكنه مرحلة جديدة آنا محتاجة أعيشها. 

عمري ما فرحت بيك أنا بس كنت بعيش اللحظة. 

مش هى دي لمسة إيديه. 

ولا هي دي نظرة عينيه. 

ده واحد تانی أنا معرفوش. 

أنت أول حزن حقيقي في حياتي.. وبعدك توالت الأحزان. 

أسهل حاجة بتعرف تعملها إنك تزعلني. 

وأكتر حاجة بتنسى تعملها إنك تصالحنى. 

كم أتمنى أن تكتب عن إحساسك بي الآن وسابقا.. عاوزة أعرف 


شايفني إزاي. 


بشكرك لأنك فوقتني وعرفتني إنك ما حبتنيش. 

يكفينى إنك ما خدعتنيش. 

ما زلت تبهرني بقدرتك الفذة على نسياني. 

احتار الأطباء في علاجي وتشخيص حالتي؛ فهم لا يعلمون أن جلدي 
احترق من ألم الفراق» ولذلك عليك أن تعلم أنك مدين لى بثمن علاجي. 

ما زلت أعانی توابع خروجك من داخلی ؛ فقد تسببت بحدوث عاهة 

أردت مساعدتك والوقوف جوارك بل والدفاع عنك أيضا في الوقت 
الذي يتهمك فيه الجميع وما كان منك سوى أن نعتنى بالغباء.. تصدق عندك 
حق. 

حبيت أبويا فيك.. شوفت شبابه فيك.. فقره وعزة نفسه. 

إيده الخشنة الحرفية.. مش إيد ناعمة طرية. 
علمه وسعة أفقه.. حتی قساوته علي. 
وتجاهله الكامل لى. 


هو أنا لسه بحبك ولا إيه؟! 

يا ترى انت وهم أنا عايشاه ولا حقيقة مستنياها؟ 

عمره ما کان كويس معايا.. أنا بس اللى كنت عايزة أعيش. 

هو أنا ليه لسه ببعت رسايل لإيميلى اللى ضاع.. رغم أنى عارفة أني 
مش هقدر آدخل عليه تاني؟! 

وليه مش راضية أشتري حاجة زي حاجتى اللى اتسرقت وأقول ما 
أنا عندي وناسية إن احتمالية رجوعها كل يوم بتقل وإنها بجد ما عادتش 
عندي؟! 

وليه مش راضية أقطع صور زفافي رغم طلاقي من سنين مع إني ما 


بحبش أحتفظ بأي ذكرى تربطني بحد خرجته من حياتي للأبد؟! 

بتمسك بحاجة خلاص ما عادتش في إيدي؟ 

- لأنك دايما بتحبى تكونى صاحبة القرار الأخير وكل اللى بتقولى 
عليه حاجات اتفرضت علیکی. 

فاكر لا قلت لك زمان إنك عندي قي غلاوة دموعي. 

وفاكر لا اترجيتك تفضل محافظ على مكانك جوه عيونى. 

وفاكر لما قلت لك إني بحاول إن دموعي ما تنزلش لأنها لو نزلت مش 

طیب ما سمعتش نصایحی لیه؟ 

- كده برضه أستناك تيجي لى في الحلم وما تجيش؟ 

- أنا متصالحة مع نفسي لكن متخاصمة مع الدنيا. 

متى أتلقى التهاني على أي حاجة حلوة تحصل في حياتي؟ 

أستطيع الهروب لكننى أجيد فن المواجهة. 

فرق كبير بين اللي رماني في البحر وهو عارف اني ما بعرفش أعوم 
وبين اللي خرجني منه سليمة. 

كانت تصرخ من شدة الألم طلبا في الغوث» وحينما اشتد الألم أكثر من 
طاقتها ولم بأتِ الغوث لاذت بالصمت ولتتجرع قهرها صامدة بلا مبالاة. 

هل من الضروري أن أسقط مغشيا علي لتدركوا حجم معاناتي في 
السير؟ 

هل من الضروري أن أصرخ لتدركوا حاجتي للعلاج؟ 

هل من الضروري أن أبكي لتدركوا رغبتي قي المواساة؟ 

هل من الضروري أن أطلب حلوى ونزهة لتدركوا رغبتي في الاهتمام؟ 


هل من الضروري أن أشكو حالي لتبعدوا عن مسامعي كل ما يثير 

ما أغرب هذا الوقت الذي أخرج فيه للنزهة في صحبة طبيبي 
النفسي.. ولو رآنا أحد من بعيد سيعتقد خطأ أننا عاشقان وأنه يحاول 
مصالحتي وترضيتي وأنا أسوق الدلال.. كم تمنيت أن أخرج للنزهة مع من 
سأرتبط به وأنا في كامل رونقي وصحتي النفسية والجسدية.. طبيبي النفسي 
أشفق عليك حقا فأنت تحاول جاهدا معي أن تخرجني من حالة اكتئابي 
الحاد وأنا أريد ألا أخيب أملك حقاء خاصة أنك تتعامل مع صنم متحرك بلا 
صوت.. فالآن مثلا أريد أن أرسم على وجهي ابتسامة باهتة امتنانا مني على 
مجهودك معي.. ولكن تأبى عضلات وجهي الانصياع لأوامري وتظل ملامحي 
جامدة خالية من أي تعبير.. عذرا طبيبي لم يعد لدي رغبة في الحياة. 


مفكريني سليمة وممكن يستندوا علي وما يعرفوش إني آيلة للسقوط. 
انت مش واحشني على فكرة أنا بس محتاجة وجودك. 

قبل زواجي ما كانش فارق معايا لو حد من العملاء في شغلي قالي يا 
مدام وكنت بقول: هى يعني الكلمة هتلزق؟ 

والآن بعد طلاقى لا أطيق سماع هذه الكلمة.. فأنا لم أسمعها أثناء 
زواجي؛ نظرا لقصر فترة الزيجة حتى أسمعها الآن فهي تذكرني بخيبة 
أملي.. لكنني لا أجد غضاضة في أن ألقب بآنسة ولم لا؟ هل زيجتي هذه 
ستحسب على رغم ما کان فیها من شقاء؟! 

ثم أنا الآن لست «مدام» لأحد. إا لا يصح أن تقال لي.. يقولون مدام 
فلان وأنا ليس لدي فلان.. إذًا فلأظل آنسة لحين إشعار آخر. 

أي عريس بيتقدم لي بيكون بمثابة التنفس الصناعي لحياتي الرتيبة. 

ولكني لم أعد بحاجة إلا لقبلة الحياة من شريك حياتي المنتظر حتى 
تدب الروح في جسدي من جديد. 

کان زمان طموحاتي إني ألف العالم. 


واضح إن الزمن هدني. 

«يا غايب ليه ما تسأل على أحبابك اللي يحبونك.. 

تبعد عني وتنساني.. 

تنسيني همومي وأحزاني. 

كلما سمعت كلمات هذه الأغنية تذكرتك.. فقد كنت تهديها لي دائما 
أيام الجامعة. 

والآن أتمنى أن أهديها لك لكنني لا أستطيع. 

صديقي المفضل كن بخير.. 

رغم افتقادي لك لكني ما زلت أتذكرك دائما بكل الخير. 

ترى هل ما زلت تذكرني أيضا رغم فراق السنين؟ 

أيوه عايزاك بس ما عدتش بستناك. 

يا حبيبتي!! لسه موجوعة من طلاقك رغم مرور قرابة ثلاثين عاما. 

توقعت إن الزمن ممكن ينسي ويداوي. 


عندك حق لأن خاطرك ما اتجبرش. 

ليها حق حماتي كانت تغير مني.. أنا دلوقتي بس عرفت ليه. 

لا بشوف بنوتة أصغر مني والمستقبل بتاعها هي ولسه قدامها.. 
وبلاقي ني لي الماغي. 

لما بشوف شعرها الأسود.. وأنا شعري بقى فيه كتير أبيض. 

لا تقدر تمشي وتجري كمان.. وأنا صحتي بقت على قدي. 

ا تكون لسه بريئة وما تعرفش الدنيا.. وأنا الدنيا علمت علي 
بمصایبها. 

لا تكون متفائلة ومليئة بالنشاط والحيوية.. وأنا شايفة الدنيا على 

ا تكون لسه بتقدر تحلم وعندها القدرة على تحقيق حلمها.. وأنا 
خلاص خلصت كل حاجة. 

لا يكون جسمها لسه حلو ووجهها من غير تجاعيد.. وأنا الزمن باين 
على جسمي وعلى وجهي. 

لا تقدر تلبس أي حاجة تحبها لأن كل حاجة هتليق عليها.. وأنا 
لبسي بقى محدود في العبايات سواء جوه البيت أو براه. 


%# %# # 


98 


تصرفاته كتير ما بتعجبنيش لكن لا قالي إنه هيسافر ما افتكرتش 
غير حبه لي اللي أكيد هفتقده في بعده عني واللي بالنسبة لي أجمل ميزة 
واللي طغى على كل عيوبه. 

«الحاجات الأكتر والمؤثرة هي اللي بتستمر وتطغى على أي حاجة 
تانية». 


کان زمان ذكرياتي معاك بتوجعني.. دلوقتي بقت بتضحکني. 

کان زمان رائحتك تج تجعلني نتب منتبهة فقد كنت أخشى من رؤيتك بعد 
فراقنا وإذا ما اطمأننت لعدم وجودك في المكان وأنها مجرد مصادفة روائح أجد 
نفسى لا أستطيع الوقوف على قدمى وتخذلني أعصابي.. أما الآن فرائحتك 

واضح إنك أخيرا بقيت جوايا مجرد ذكرى عابرة. 

بعد فراق دام سنوات كثيرة.ء وعلى حين غرة مني أراك في منامي 
تأتي لي في حلمي لتخبرني بأنك تعاني مشكلة شبيهة بما أعانيها ويتم عناق 
أصابع كفينا.. لا أدري أي كف تمت معانقة أصابعها.. هل كفي اليمنى أم 
اليسرى! 

لكن ولأول مرة سواء في صحوي أو في منامي تلمسني.. وبغض النظر 
عن أن النية كانت إننا في الهم سواء أو أشاطركم الأحزان.. لكن برضه لمستنى. 

وحینما صحوت من نومی أصابنی الغفيظ وسألت نفسى: ليه أفضل 
أحب شخص هو مش فاكر أصلا إنى مريت ف حياته؟! 


بتقولي إنك لأول مرة تخصصي الدعاء لحد تاني غير نفسك لا 
وأنا لا حبيته بطلت أدعي لنفسي وبقيت أدعي له هو وبس. 
بتقولي إنك بتدعي إنه يكون معاك دنيا وآخرة. 
ونا دعائي له أنه یکون سعد حتی لو مش معايا. 
عايزاه يكون أب لأولادك ويكونوا شبهه. 
أنا يكفيني أكون موجودة في حياته حتى لو من بعيد. 
بتنقلي كلام من الجروبات على الفيس بوك وتهديه ليه. 
أنا إحساسي بيه هو اللي كشف جوايا موهبة الكتابة. 
ليکي حق تحبيه ما هو کمان بيحبك. 


لکن آنا حبیبی عمره ما حبنی. 

على فكرة أنت مدين لي بنجاحك لأني ياما دعيت لك. 

تعرف.. كنت عايزة أكون أول واحدة تهنيك وتبارك لك. 

لكن مش من حقي حتى إني أراسلك. 

- هو اللي بيدخل القلب ممكن يخرج منه؟! ما أظنش.. هو بس 
مكانه بيتغير بدل ما بيكون في الصدارة بيصبح مخفي بعيدا عن الأنظار.. 
وطبعا بنحاول نعيش بعده ونأقلم نفسنا على الوضع الجديد ولكنه يظل 
متربعا على عرش القلب في مكان خفي.. 

- يعني ممکن یکون بینهم حياة من تاني؟ 

- صعب.. تخيل إنك بتفتح باب غرفتك لتجده فوق الدولاب ظاهرا 
وواضحا كحقيبة سفر كبيرة تملا سقف الغرفة وبعد محاولات مضنية وجهد 
خرافي تستطيع أن تدخله الدولاب وتضع عليه ملابس كثيرة لدرجة أن تنسى 
وجوده كلما فتحت الدولاب.. ثم في محاولة منك لإعادة الترتيب تجده ساكنا في 
مكانه اللخفي.. ستبتسم له وتحن لأيامه» لكنك لن تحاول أن تخرجه من هذا 
الكان لأنك تعلم جيدا كم المجهود الذي بذلته لتضعه في هذا الركن الخفي. 

شکله بیحبها بجد.. بیخاف على زعلها.. بیقدر مشاعرها. 


101 


جرحك لي علمني أسامح الناس وما أزعلش منهم ولا نام وأنا شايلة 
من حد.. أصل جرحك عدى الحدود. ثقب القلب ونفذ إلى جدار الروح فأي 
جرح بعده يهون.. الناس بطبعها مش ملايكة وهما بيتعاملوا معايا لكن 

أي واحدة ساذجة كان ممكن تصدق اللي بيعمله وتعتقد إنه حب 
بجد.. ما يعرفش إن الزمن علمني أفرق بين الحب الحقيقي والمزيف.. لكن يا 
ترى ليه بتعمل معايا كده؟! وعايز مني إيه؟! ما البنات حواليك كتير وسهل 
أوي تاخد منهم كل اللي انت عايزه.. عايز تنتقم مني علشان رفضتك» ولا 
عايز تذلني يوم ما أضعف وأحبك؟! 

أيوه حبيته.. حبيته وهو لا يمتلك من حطام الدنيا سوى طاقم واحد 
یرتدیه صیفا وشتاء. 

حبیته وهو ما زال طالبا ومستقبله لم یظهر له ملامح. 

حبیته وهو لا یجد قوت یومه. 

حبيته وهو يسکن في مکان رديء بالنسبة لي. 

حبيته وهو لم يعدني بأي شيء ولم يطمئني ولا حتى بكلمة. 

حبيته وأنا أعلم استحالة ارتباطي به. 

حبیته وهو لم یعزمني يوما على کوب شاي. 

حبيته وكنت أتمنى أن أعطيه ما أمتلك من نقود ليحيا حياة هو جدير 
بھا. 

فماتجيش دلوقتي وتقولي إنك بتحبيه بعد ما بقى قدامك بيه وملو 
هدومه وله مكانته الاجتماعية.. لو كنتي هتحبیه کنتي حبیتیه من زمان.. 
من الأول خالص.. كنتي ساعتها هتحبيه هو.. مش هتحبي اللي هو وصل له 

بفهم رسايلك جدا حتی لو ما وجهتلیش كلام. 

طول الوقت بتقولی : رانا بحب خطیبتی».. انت متأكکد إنك عايز 


تقول لى الجملة دي ولا عايز تفكرها لنفسك طول ما انت معايا. 
کان لازم کون عندي أمل علشان أقدر أعيش.. وأملي إنك هترجع لي 
بعد غياب السنين. 

إزاي يعدي يوم من غير ما تسألني عملتي إيه النهارده وكان يومي 
عامل إزاي؟! 

أنا أآضعف مما تتصور بكثير وكلماتى المدعمة لك هى الكلمات التى 
لأسمع نفسي أولاء فطالما لا أجد من يطمئننى فلأقم أنا بهذه المهمة من 


زعلانة منك لإنك جيت على علشانها. 

ما توعدنيش بحاجة. فقط نفذ مباشرة.. لا أريد أن أسمع كلمات قد 
لا تستطيع تنفيذها ووقتها ستسقط من نظري» لكنني سأستمتع بمفاجأتك لي 
حينما تفعل شيئا مخصوصا لأجلى لم أكن أعلم عنه شيئا. 

واضح إني ما كنتش محتاجة أكتر من إني أشوفه واتكلم معاه حتى لو 
ما قالش أي كلمة يصالحني بيهاء بس وجوده هذاني وغير حالتي النفسيةء 
وده في حد ذاته مستغرباه في نفسي ومضايقني.. يمكن لأني ما قلتش كل 
الكلام اللي كنت عايزة أقوله وأعاتبه بيه بس ده لأنه ما ادانيش فرصة للكلام 
وکان کل ما آجي أتكلم معاه في نقطة مضايقاني ياخدني لكان تاني خالص 
واستمرينا كده لغاية ما شتت تركيزي وسابني ومشي.. كان معي كالسمكة لا 
أستطيع الإمساك به.. ومع ذلك هو ماشي وأنا ما عدتش زعلانة منه! ! 

كلما رأيت رقعة الشطرنج تذكرت التحدي بينناء ومن يومها لم 
أمارس هذه اللعبة خشية أن أفوز فتعتزل اللعبة للأبد. 

كانت زاهدة في الحياة وتقضي معظم وقتها في الصيام والصلاة وقراءة 
القرآن وكانت تعتكف في غرفتها بالأيام» وحينما أنقذ حياتها شاب في 
مقتبل العمر أحبته وأحبت الحياة ولم تعد تقضي وقتها وحيدة داخل 
غرفتهاء بل أصبح عندها هدف قوي لتحب الحياة وتستمتع بجمال 
الطبيعة.. المأساة أن الشيطان ترصد لها وأخرجها مما كانت فيه لتقع في 
الرذيلة ولم تنفعها عبادتها فهي لم تكن بدافع الإيمان بقدر ما كانت بدافع 

لما بتغيب على وترجع باخد وقت على ما افتكرك. 

أنا من كتر زعلى منك مش قادرة أتكلم معاك ولا حتى أعاتبك. 

فقدت رغبتي في التحدث إليك. وأصبحت أبذل مجهودا خرافيا مع 
نفسي لأفعلها. 

رسايلك لي قي مرضي على قد ما فيها من اهتمام لكني اعتبرتها 
واجب أو رد جميل مش أكتر. 

لا أقول إنى محتاجة حد ببقى محتاجاك أنت. 

ولا أقول إنى عايزة معايا حد ببقى أقصدك أنت. 

يومي مالوش طعم علشان ما کلمتنیش فيه ومش عارفة إزاي هنام 


كده.. حاسة إن اليوم ضاع على الفاضى. 

السلبيات اللي عملتيها معاياء ولكن بعد طلبك للسماح وجدت أن دليل عفوي 
هو عدم كتابة ما كنت أنوي كتابته. 


- أنا ف أمس الحاجة لابتسامتك فى وجهى. فأرجوك لا تبخل على 

أرجوك قل لى أخبارا حلوة أو امتنع تماما عن إخباري بأي شىء. 
- عندك نعم كتير انتى مش حاسة بيهاء وغيرك كتير يتمناها 


- لو طلبتي الحب من شخص المفروض أنه بيحبك اعرفي أن العلاقة 
بينكم قي طريقها إلى الزوال.. فالحب الحقيقي ما بيتشحتش. 
- وستظل حبي الذي ولد في النور والذي لا أخجل منه رغم موتك 


البطىء بداخلى. 

ما زلت أتذكر عقلك العبقري أوقاتا كثيرة. 

لا تخاصمني دون أن e‏ ف الغالب هتكون ظالمني. 

- أوقات كتير يكون البعد ا اختياري. 

a 
على فراقك.‎ 

أفتقد صوت رنة هاتفي A,‏ به. 

أيوه بحبك بس ما عدتش a‏ معاك. 

TT 
لقيتش حد يحبها كده.‎ 

يمكن أكون مشتاقة ليك. 
يمكن أكون محتاجة ليك. 
يمكن أكون بحن ليك. 


لكن الأكيد إن عمري تاني ما هبقى ليك. 

كيد النساء وأشياء أخرى 


- بينى وبينك خط أحمر إذا حاولت الاقتراب منه فستفقدنى للأبد. 

- لضمان تذكري الدائم لك عليك الوجود في حياتي بصفة مؤثرة 
وبطريقة إيجابية. 

- أحلى حاجة إنك عرفتني إني مش في دماغك أصلا وإنك عمرك ما 
هتساعدنى فهذا جعلنى أبدأً أخيرا بمساعدة نفسى. 

- إذا أعطيتك مفتاح باب شخصيتي ومع ذلك وجدتك تحاول الدخول 
من النافذة فلا تلمني إذا سددت عليك جميع طرق الوصول إلي.. فإذا لم 
تعاملنی کما رید ستری منی ما لا ترید. 

حبك لى هيبان في معاملتي ليك. 
- حاول أن تتقبل طباعي الغريبة كما هي؛ فالطباع لا تتغير. 


«بحبك)». 


قالت: هو لا يقولي «بحبك» المغروض أصدقه؟! 

قلت : امتهم بريء حتی تثبت إدانته. 

أستمتع برؤيتك وأنت تزعم أنك من فعلت الأشياء التي تثير ضيقي 
خشية عليها مني.. أجاريك في دفاعك الواهي عن نفسك وبداخلي يقين قوي 
بأنها الفاعلة الحقيقية.. فمعرفتي القوية بشخصيتك وشخصيتها تجعلني 
أتخيل الأحداث التي جرت في غيابي. 


من مصلحتك أنك تبقى على صحوبيتنا علشان يوم ما خطيبك يسيبك 

ويجيلى أرفضه وأقوله: ده أنت كنت خطيب صاحبتى.. لكن بعمايلك دي 
يوم ما هيسيبك ويجيلي مش هیکون عندي مبرر قوي لرفضه. 

أعترف بأني قابلة للكسر وعلى من يتعامل معي أن يتوخى الحذر 
ليس لكي لا يكسرني ولكن لكي لا يتعرض لخالبي الشرسة التي سأنهشه 
بها إذا ما اقترب. 

يوه بحب شغلی بس بحب نفسى أكتر» وعلی اتم استعداد لترکه لو 

اللي بيني وبينك حرب باردة وكل واحدة فينا فاهمة التانية كويس 
أوي من غير ما نوجه لبعض ولا كلمة. 

- شايفة بيحبني إزاي لدرجة تخليه عايزني أرد عليه بسرعة 
با موافقة علشان بيجي يتقدم لى مع أهله؟ 

- ولیه ما تقولیش إنه بيعمل كده علشان ما يديكيش فرصة تفكري؟ 

- هو أنا محتاجة أفكر مع كل لهفته علي؟! 

112 


- لو ما فكرتيش دلوقتي في مشروع عمرك اللي هو زواجك هتفكري 
إمتی؟ وبعدين عريس الغفلة ده أنا عارفاه کویس» ده شخص مزواج وکل مرة 
اتزوج فيها كانت بنفس الطريقة. يبنج الضحية اللي هي العروسة المنتظرة 
بكلامه المعسول وبلهفته عليها وبرائحة عطره الفواحة واتصالاته ورسايله 
المستمرة إلى أن يتم الزواج وبعدها البنج بيروح والضحية تفوق وتكتشف إنها 
عاشت أكبر خدعة في حياتهاء وده سر زواجه السريع لأنه عارف إن لو أي 
واحدة فكرت بجد استحالة ترضى بيه كزوج. 
عايز تسمع صوتي دلوقتي علشان يحييك؟ 
طيب ما أنت بعدك عني زمان موتني. 
طبيعي ما حسش بألك وبشكوتك من عدم قدرتك على الارتباط بالبنت 
اللي بتحبها.. طبيعي أشوفه مجرد إحساس عابر ومع الوقت هيروح.. أصل 
ما حدش بيموت من الحب.. ما تقولش إن قلبي قاسي وما بحسش إنت ناسي 
يوم طلاقي ووجعي يومها کان قد إيه؟ وقتها استهترت بمشاعري وقلت لي 
يا ما بيحصل والطلاق دلوقتي موضة.. أهو أنا دلوقتي بقولك أيام وهتعدي 
تبة هتبقى تفتكرها بعدين بس ما تطلبش مني أواسيك. . نا آخر حد ممكن يقوم 

بالمهمة دي لأن اللى اتكسر جوايا ما اتصلحش وبقيت أشوف إن دي النهاية 
الطبيعية لأي اتنين يكونوا مع بعض.. فما تستغربنيش. 

بل كنت تضغط عليها دائما مطالبا بحقوقك الوهمية. 

فكان طبيعيا أن تلفظك من حياتها بعد أن نفد رصيدك سريعا لديها. 

«مش عايزة غيرك أنت». 

غنيتها لك أيوه.. وحسيت كل كلمة فيها. 

لكن دلوقتي فيه تصحيح بسيط وهو إنه ما كانش فيه غيرك أصلا 
علشان أختار. 

- كم أحتقرك حينما تستغل وهني الجسدي والعقلي والنفسي 
لصالحك.. هل تعتبر هذه حقا رجولة؟! 


- ما تلومنيش ولا تعاتبني على رفضي الرجوع ليك.. ما تنساش إنك 
انت السبب. 

انت اللى كسرت كل الجسور اللى كانت بينًا قبل ما تمشى.. ما 
سیبتش ولا جسر واحد أقدر عن طریقه أرجع ليك. 

رجوعى ليك مخاطرة نا مش قدها. 

لو عايزة أعرف أخباره هعرفهاء لكن هو ما عادش يهمنى. 

هو انت لسه نفسك ق؟! 

هو انت لسه هتموت علی؟! 

أحسن.. خليك كده. 

بتغيري عليه منى ليه؟! ما تخافيش. مش أنا اللى آخد حاجة مش 
بتاعتى ولا أبص لحاجة حسيت إن فيه حد عايزها. 

رغم عدم إعلانك عن حبك له لكن كل حاجة فيكي بتقول إنك بتحبيه 
وكمان بتغيري عليه ومنی آنا تحديدا. 

بتقولي علي رقيقة ودلوعة مع إني ما بقصدش أكون كده.. تفتكري 
بقی لو قصدت فعلا هتعملی إيه؟ 


%# % %* 

خليك عايش في الوهم لوحدك إن ليك حبيبة مستنياك وتتمنى 
سعادتك. 

خليك معتقد إن ليك علي حقوق مع إن ما لكش عندي حاجة. 

طلبت مني إني أدعيلك وأنا كنت خلاص نسيتك. لكن بما إنك 
طلبتها يبقى لازم تنولها.. روح منك لله. 

«معقول فيه حاجات بتموت وتيجي الصدفة تحييها؟». 

- لأ طبعاء اللي بيموت عمر ما فيه حاجة ممكن تحييه» يكفي أنه 
خلاص مات.. اللي بيصحى ذكرى جوانا وما بتاخدش وقت كبير مع ابتسامة 
باهتة وبترجع لكانها الطبيعي في قاع الذاكرة.. 

خلاص يا سيدي تقبلت أسفك» لكن من فضلك أعط لي وقتا حتى 
أصفى تماما من جانبك.. فكلمة «آسف» بالنسبة لي ليست زرا سحريا بعدها 
تعود الحياة سريعا كما كانت.. فقط دعني قليلا كي أصالح نفسي عليك. 


# % 


طبعا لازم أكره الكورة.. أحبها إزاي وهي واخداك مني؟! 


116 


أوقات كتير ببقى عايزة أبعت لك حاجات شبهك «رخمة» عشان 
تعرف بس انى لسه فاكراك. 

طعنة خنجرك في ضهري لسه موجودة وبشوفها مع أي حد باقي على 
زوجته مهما تكون خاطئة. 

ما يثير جنوني أني بالفعل لم أفعل لك شيئا يثير غضبك أو حنقك 
على.. عمري ما خنتك.. عمري ما هنتك.. عمري ما أذيتك.. عموما لك منى 
البشارة؛ فكل دقة في قلبي لسه بتدعي عليك. 

أستمتع برؤيتهم قتلى حولي» وهذا جزاء من يقترب من صومعتي. 

أيوه اتخطبت لغيرك بعد ما اتأكدت إن عمرنا ما هنكون لبعض. 

لکنی کنت بتعامل معاه وکأنه إنت. 

قلت له كل الكلام اللى كان نفسى أقولهولك. 

حلمت معاه الأحلام اللى اتمنيت أعيشها معاك. 

أهديت له الأغانى اللى ياما غنيتهالك بينى وبين نفسى. 


أرسلت له الرسائل اللى اتمنيت إنك تقرأها. 
117 


حتی لا فسخت خطوبتي حزنت عليه کأنه إنت. 
هو الواقع اللي أنا عيشته لكن إنت الحلم اللي اتمنيته. 
قدام العالم هو حبيبي.. لكن قدام قلبي إنت وبس. 
ستظل حبي المحرم الذي لا أستطيع حتى التفوه باسمه. 


أنا عارفة إنك مش هتسأل عن غيابى.. لكن يا ترى إنت عارف إنى 
مش هعاتبك؟! 


بعد ما كنا قريبين أوي أصبحنا بعيد أوي» وهذا يدل على أني كسبت 
التحدي مع نفسي حينما قلت يوما: «ويوم ما أقدر أبعد عنك أنا هبعد أويء. 

ما بقتش أزعل منك خلاص. 

أزعل من اللي متعشمة فيه. 

أزعل من اللي يستاهل زعلي. 

أزعل من اللي زعلي يفرق معاه. 


عرفت بقى ما بقتش أزعل منك ليه؟ 

ما تسألني عنه أصبح في قاع الذاكرةء فلا تحاول أن تنبش فيه حتى 
لا يطفو على السطح؛ فهذا ليس في صالحي ولا في صالحك. 

- ما قصدتش أعمل حاجة تزعلك. 

- لأ إنت قصدت اللى عملته بس ما توقعتش إن ده هيزعلنى اوي 
کده. 

دعنا نتفق على أن الصدفة وحدها هى من تجمعناء وأنك لم تتكبا 
عناء السؤال عني في غيابي» فلماذا تريدني أن أجيبك حينما تسألني عن حالي 
تقليدي؟! 

لولا الصدفة ما سألتنى. 

كم تمنيت كثيرا أن أهوي بالمطرقة على مؤخرة عنقك حتى أهشمها 
تماماء ولكن حال بعدك عني عن إتمام هذه الأمنية. 

- أحلى حاجة في رجوعك لي إنك قتلت في أي حنين كان جوايا ليك. 

طالما استعرضت قوتك علي لأنك تعلم أن لا حول لي ولا قوة فقد كنت 
سجاني.. استغليت ضعفي الداخلي ووحدتي وغربتي وهشاشة حالي وعملت 
لي غسيل مخ» ثم ألقيت بي في الطرقات.. والآن وبعدما استعدت قوتي 
وحريتي وصلابتي الداخلية أرجو أن يسعفني الزمان لتحدث بيننا مواجهة 
حقيقية لألقنك درسا مفاده أنه ليس من القوة أن أهزم خصمي وهو مكبل 
بالقيود.. 

أعلم أنك بداخلك تخشاني» ومحاولاتك السادية معي كانت بسبب 
عقد النقص بداخلك وبإحساسك الأبدي بأنك لن تستطيع هزيمتي.. الآن قسما 
بربي إذا التقيتك لأسحقك بقدمي كالصرصار. 

ترتاح حين ترمي حمولك فوق كتفي وتنسى توسلاتي لك بألا تفعل» 
فلم تعد قواي تقدر على حملي حتى أضيف إليها حمول الآخرين» والنتيجة 
وقوعي بحملي وحملك. ولم أجد كالعادة من يأخذ بيدي على النهوض» 
وسأظل في هذا الوضع حتى أضغط على نفسي لأقوم متكئة على لا شيء. 

تستيقظ فجأة على صوت رنين محمولها منبها إياها بتسلمها رسالة 


تفتح عينيها لتقرأ ذحوى الرسالة. 

«ما بترديش ليه يا حبيبتي؟ إنتي وحشتيني أوي وعايز أسمع 
صوتك. 

ترد بداخلها قائلة: ده مش مبرر علشان أرد عليك.. وتكمل قراءة 
بقية الرسالة: «مش هنام غير لما تردي علي». 

تقول بلا مبالاة: خليك صاحي. 


وتغلق موبايلها وتنام قي هدوء وسلام. 
جعلتني راجل.. ده حقيقي» لکن ما قدرتش تمحي أنوثتي. 


كلما مررت ببابي أصابتني وعكة صحية.. ترى هل هذا نذير شؤم 
لوجودك في حياتي أم أنها مجرد صدفة تتكرر كثيرا؟ 


جعانة حنان وحب واهتمام فلا تستعجب شراهتی. . فنقطة الماء لا 


تروي الظمان. 

عندي ليك مليون سؤال بس كونى أسألهم لك ده شىء محال. 

نت سرقت زوجي وأنا سرقت ابنك.. نبقى خالصين.. والبادي أظلم. 
لم أحتج أكثر من ساعات قليلة حتى أنساك. 

«لازم من اللى انا دقته يدوق».. 

أيام خطوبتنا كنت بفضى نفسى دايما علشانك. 

كنت متاحة لك طول الوقت. 

عمرك ما اتصلت ووجدتني نايمة أو مش موجودة أو حتى مشغولة. 
ولا كنت تزعل منى بدون سبب ألاقيك تقفل تليفونك أو ما ترضاش 


ترد علي. 


دلوقتي بعد ما فسخنا الخطوبة عايز ترجع تلاقي معاملتي ليك زي 


ما هی؟! 


انسى انك تلاقينى متاحة ليك تانى. 


دوق يعني إيه تبقى عايز تطمن علي وتسمع صوتي وتلاقيني ما 


بردش عليك. 


122 


ما تلومنيش فالبادي أظلم. 

الخلاصة: عمري تاني ما هبقى ليك. 

لامحة حيرتك وشايفاها. . 

وعارفة قد إيه نفسك تلاقي موضوع يجذبني لأتحدث معك.. لكن 
مفيش في إيدي حاجة أعملهالك لأن فيه حاجات تتحس وما تتقالش. 

فنهاية البعد.. دايما جغا. 

أخيرا تطهر موبايلي من اتصالاتك وتطهرت أذناي من كلماتك. 

حياتي في بعدك أحلى كتير» فأرجوك خليك زي ما كنت بعيد. 

وجدت في قائمة أصدقائه على الفيس بوك إحدى معارفها التي 
عرفتهم عن طريق الفيس بوك.. وقررت تتخانق معاه ولكنها قالت لنفسها: 
وهو ذنبه إيه؟ هو رجل كأي رجل آخر. صورة البروفايل واسمه ممكن جدا 
يغروه. لكن العيب عليها هي أنها تقبل إضافة راجل ما تعرفوش.. وحينما 
هدأت ذهبت إليه لتسأله عن هذه الفتاة.. فلم يتذكر اسم هذه الفتاة وحينما 
قصت عليه أنها صديقة مشتركة.. هنا تذكر وأخبرها بأنها هي من أرسلت له 

الإضافة وأنه وافق لأنها من ضمن قائمة أصدقائك.. طلبت منه حذفها.. 


فحذفها من عنده بلا اكتراث. 


- خلاص نسیتیني؟ 

- لاأ فاکراکی بس الدنیا یا ستی تلاهی. 

زمان كنت أشعر بألك مهما حال بيننا المكان ولم يكن يغمض لي جفن 
من قلقى الدائم عليك. ولا أستطيع النوم والحياة عموما إلا بعد أن تطمئنن, 
عليك. والآن فقط صدقت خروجك من داخلى.. فلم أشعر بشىء يؤلني حينما 
علمت بإصابتك بطلقة نارية. 

كنت أتنفس رائحتك باستمتاع وأبحث عنها في الهواء حتى أستطيع 
مواصلة عملية التنفس.. الآن إذا شممت رائحتك مصادفة أصابني الغثيان. 

إخلاصى لك لم يكن حبا فيك. ولكن لأن الإخلاص والوفاء من 
طبعي.. وابتعادي عنك لم يكن كرها فيك ولكن لأنك لم تعد تستحق 
وجودي في حياتك. 

- ما صدقتش إنها كانت خطيبتك وما زالت عذراء.. فسمعتك لا 
تبشر بخير لأي فتاة كانت بحوزتك. ولذلك تعاملت معها على أنها خاطئة. 

- براءتها وطهارتها منعوني من ني أدنسها بأفعالي. 

- يعني أنا طلقتها وشوهت سمعتها وطعنت في شرفها بالباطل.. 
يالغبائي. 

- وأنا بشكرك لفعلك لأني أحق بيها منك فأنا عارف قيمتها وأقدر 
أصونها وأحافظ عليها. 

في نفس هذا التوقيت تقول بداخلها وهي تجلس وحيدة تتذكرهما: 
«ليتني أملك زمام الأمور حتى أحكم عليكما بالنزاع داخل حلبة للمصارعة لا 
تنتهي إلا بقتل أحدكها الآخر. وقتها سيكون هو الفائز بي ولكن بداخلي 
أتمنى أن تقتلا بعضكما البعض حتى أكون أنا ا منتصرة الوحيدة؛ فالدنيا لا 
تسعنا جميعا أحياء». 

المشكلة أنك عايز تفضفض معايا وأنا مش عايزة أسمع. 

«أي واحدة ممكن تضعف قدام حبيبها ده شيء أكيد.. إذا كنت تعتمد 

في التعامل معها على هذه الجملة وما فيها من احتياج المرأة لإشباع غريزتهاء 
مما يعطيك الحق أن تظهر وتختفي هكذا من دون مقدمات» فأنت لم تعلم بعد 
أنها غير أي أنثى تعرفت عليها من قبل؛ فهي رغم ضعفها قوية ورغم 
وداعتها شرسة وعليك أن تفكر مرارا قبل أن تحاول الاقتراب منها فهى 
عنيدة ولا تغفر لمن أرادها أن تأتى له ذليلة.. فالحياة علمتها أن الحب يعنى 
الكرامة. 

مين قالك إنه عايز واحدة ناجحة وموهوبة.. إذا كان هو أصلا فاشل. 

في صراحتي ليك تقدير أنت ما تستاهلهوش. 

عكنن على كمان فأنا هتعب وانت اللي هتدفع تمن علاجي في الآخر. 

عايزنى أكتب حاجة عنك على اعتبار إنك حاجة ما حصلتش.. وما 

أكتب؟! عندك الشجاعة الكافية لده؟ لو كده بجد عرفنى وأنا فى ثانية أكتب 
كل حاجة. 

شكرا لاهتمامك ولسؤالك وبإذن الله مردودالك. 

بكلمة منك ممكن تديها الأمل في الحياة لا تحس إنك لسه عايزها 
وبتحبها. 

ما تديش الأمان لصاحبتك أوي كده مع خطيبك.. انتى مش شايفة 
قريبته العلاقة بينهم مش هتكون قوية كده.. فوقي بقى وبلاش تقربيهم من 
بعض أكتر من كده. 

من كتر ما بتكلمينى عن حبيبك وغيرتك عليه نسيت إنك مخطوبة 
لغيره! 


وانتي لما تعملي كل الحاجات في الخطوبة بعد الزواج هتعملي إيه؟! 

صوتى اللى كان فرحان باتصالك طبيعى ما عادش موجود. 

فى بعدي عنك أنا مرتاحة أكتر. 

حتى لو كنت لسه عايزنى أنا بقى ما عدتش عايزاك. 

مش معنى إنى اعتذرت لك وقدمت لك فروض الولاء والطاعة إنك 
تفضل تعاملنى كده بتعالى ولا مبالاة.. نا مش ملزمة أصالحك.. أنا بس 
بعمل بأصلى معاك.. فما تقلش أصلك معايا واتعدل. 

«مش هيلاقي واحدة زيي تستحمله». 


مخدوعة أنت أيتها المرأة. فكل النساء يرددن هذه الجملة وعن اقتناع 


مش معنى إنى ما طالبتش بحقى إنى نسيته أو مسامحالك فيه» أنا 


بس بشوف آخرك. 

كان لازم تفهم إن جوايا طاقة عمل لو ما عملتهاش في شركتك طبيعي 
هعملها في شركة تانيةء ما هو مش أنا اللي تقعدها على دكة الاحتياطي بعد 
ما كانت كابتن الفريق. 

بلاش تتعاملي معايا بدهاء لأني فاهماكي كويس وبلاش حجة إنك 
بتطمّني عليٌ لأني عارفة إن هو اللي بعتك وعايز يعرف أخباري من خلالك. 

بعدي عنها ده اتقاء شري ليهاء فما تخليهاش تلعب في عداد 
زواجها منك وتعمل مشكلة اني ما بشوفهاش وخليها في حالها أحسن. 

المرأة مثل الوردة إذا لم تسقها بحنانك وحبك واهتمامك ستذبل 
سریعا. 

تعلم أنه يحبهاء فحبها يسكن قلبه بالفطرة فهي حاملة لاسمه ف 
سجلاتها وحاملة للامحه في وجهها. 

لكنها تريد أن تشعر بذلك. فهو يحبها بطريقته الخاصة التي تتمثل 
في توفير حياة مرفهة بالنسبة لها وتأمين مستقبلها بأموال في البنك باسمها. 

لکن هذا لا يساوى الكثير في نظرها مقابل حضن دافئٰ تشعر به وهي 
في صدره أو تربيته على كتفيها في ضيقها أو حضن دافئ قبل النوم أو كلمة 
حانية تعبر عن قيمتها لديه. 

تریده أن یكون صديقها الذي يحكي لها أحداث یومه ویشارکها 
أحداث حياتها ليصحح لها ما تعتقده من آراء خاطئة» تريد خبراته في 
الحياة لتكون عونا لهاء تريده أن يتعرف على حياتها وكيف تديرها ومن هم 
أصدقاؤها ومدى علاقتها بهم. 

ترید أن تشعر باهتمامه بها. 

تریده أن يكون مستشارها الخاص» كما تتمنى أن تكون سكرتيرته 


الخاصة الحاملة لأسراره والمسئولة عن شئونه في جميع الأحوال. 

لا يعلم أن ارتماءها في حضنه في أي موقف سواء كان بالفرح أو الحزن 
أغلى عندها من كنوز العالم. 

فلماذا نبخل على من نحبهم بكلمات لعلنا نرحل قبل أن يعلموا 
بقيمتهم لدینا؟ 

على قد ما اتمنيت اني أشوفك جاي لي تاني وبتتمنى قربي.. 

على قد ما اتمنيت أشوفك ذليل مكسور.. 

على قد ما اتمنيت أشوف قلبك مجروح زي ما جرحني.. 

على قد ما اتمنيت تكون في نفس مكاني وتدوق من نفس الكاس اللي 
شربتهولي من تجاهل ولا مبالاة.. 

على قد ما اتمنيت إنك تعرف قيمتي وإن مفيش حد في الدنيا حبك 
قدي. وإن جنتك في الدنيا كانت معايا أنا. 

لكن بجد دلوقتي صعبان علي : 

إنك تدعي على نفسك لو أنا ما رديتش عليك وأنا ماتأثرش. 

لأنك جيت متأخر أوي. 

لأنك مش عارف توصلي. 

لأنك بتسلمني قلبك في وقت ما عادش يلزمني فيه. 

لأنك معتقد إن بُعدك عني طول السنين اللي فاتت ما غيرنيش وإني 
لسه زي ما سبتني بلا تغيير! ! 

لأنك مش عارف إني خلاص أخدت على بعدك. 

صعبان علي اني أشوفك كده وما أقدرش أعملك حاجة. 

لأني مش حاسة بكل كلامك الجميل اللي یاما اتمنیت أسمعه زمان. 

لأني أشوف رقمك بيتصل وما أردش عليك. 

لأني مش عايزة أريحك بكلمة. 

لأني ألاقي حد بيقول إنه بيحبني وما أوافقش أرتبط بيه. 

لأني ما كملش حياتي مع أول رجل في حياتي. 

لأني معاك فقدت إحساسي بالأمان. 

لأن حياتي من غيرك أحلى. 

لأني أعطيتك فرصة أخيرة ولم تحسن استغلالها. 

لأن كل الشواهد ضدك. 

لأني ما أقدرش أتحدى حد بيك. 


لأنى محتاجة حد يقنعنى بيك. 

لأني مرتاحة بعذابك. 

لأني مش بفتكرك بجد غير لما بشوفك. 

لأني بقيت أنطق اسمك دلوقتي عادي.. وأسمع اسمك برضه عادي.. 
وأشوفك برضه عادي.. لأني حقيقي نسيتك. 

خايفة ومشتاقة 


على قد ما أنا مشتاقة لرؤيتك لكني مطمنة عليك طالا أنت بداخلي.. 
لا أضمن الدنيا وتقلباتها وماذا ستفعله بك. 

خايفة عليك من غدر الزمن» خاصة في هذا الجو المليء بالحروب 
والغلاء والبطالة. 

خايفة ما أقدرش أوفر لك كل اللي بتحلم بيه. 

خايفة ما أقدرش أعطيك كل اللي محتاجه. 

خايفة حياتك تصير بطريقة عكسية عما أريدها. 

خايفة ما تكونش لي زي ما بتمنی. 

لكنني أوعدك بأنني سأظل أحبك أبدا ما حييت. 

أوعدك إني هربيك على الطريقة الإسلامية وكما أمرني الله ورسوله. 


أوعدك إنى هحسن اختيار اسمك. 

أوعدك إنى هحاول جاهدة أختار لك أب صالح تتباهی به وتشکرنی 


أوعدك إنى هوفر لك كل الرعاية اللازمة من جانبى. 


أوعدك بأنك ستفتخر بكوني أمك. 

أنا وسمسمة 


كم أفتقدك يا صغيرتي.. 

كم أفتقد رؤيتي اليومية لك.. 

کم أفتقد خروجنا سویا.. 

كم أفتقد قيادتي لك وطاعتك لي. 

أعترف بأني قسوت عليك أحيانا كثيرة.. وجعلتك تذهبين لأماكن لا 
تليق بمستواك الاجتماعي الراقي.. وحملتك ما لا طاقة لك به.. 

وتسببت في أن يتحرش بك الكثير.. 

اعذريني فأنت أول فرحتي ولم أكن أعلم كيفية المعاملة المثلى معك. 
لكنني حقا أحببتك بصدق واعتبرتك بمثابة أحد أفراد أسرتي. 

ولذلك لم أتوقع أن تتركيني بهذه السهولة.. 

كيف استطعت أن تذهبي مع غيري؟! كيف سمحت لغيري أن 

يتعامل معك ويقودك بهذه البساطة؟! أين انتماؤك لي!! أم أنكِ حقا رغبت في 
الفرار مني؟! 

لن ألومك يا صغيرتي» فقد يكون ذهابك مع غيري تم دون رغبتك» 
لكنني حقا أفتقدك.. 

وكم أتمنى أن أنظر من نافذتي لأجدك واقفة مكانك.. أو على أقل 
تقدير أراك تسيرين من بعيد» وحينما تقتربين من منزلك أجدك تقفين 
رافضة الحركة وتقومين بالنفير حتى ينقذك الارة وتعودي لسكنك الأصلي 

مأك كما يتهمني البعض» ولم أيأس في عودتك كما يراني البعض 
الآخر. 


انا فقط أتجرع مرارة فقدك في صمت. 

ء ۶ 

اخیرا شوفت: 

حيرا سووفسی 
5 


جلس جوارها وهي نائمة على فراش المرض. 

فقال لها مداعبا: ”صحتك ما لها بقت ضعيفة كده ليه؟.. مش تقومي 
علشان ذخرج مع بعض ونتغدى بره الأكلة اللي بتحبيها؟" 

لم ترد عليه. لكنها تذكرت أحداث زواجهما قرابة أربعين عاما وكم 
کانت في ریعان شبابها وبکامل صحتها. 

وکم كانت تخدم حماها وحماتها دون كلل أو شكوى.» بالإضافة إلى 
مهام بيتها وأسرتها وأطفالها. 

وكم كانت تقوم بالعزومات لأقارب زوجها حتى وهي لسه والدة 
وحين زواج ابنها الكبير هي من قامت بالطبخ والتنظيف دون الحاجة إلى 
طباخ كما يحدث عادة قي أفرا اح العائلة. 


وكم فعلت كل هذا بحب وتفان دون أن تسمع كلمة شكر واحدة من 

زوجها. 

وكأنه لم يكن يرى كم تتعب في خدمة الصغار وخدمة أمه وأبوه اللي 
كانوا معاهم في نفس البيت» بل كان غالبا يتشاجر معها إذا ما عاتبته على 
زيارة أخوه الكبير وخاله وقت الغدا دون إذن مسبق. مما يجعلها تقدم لهم 
ما كانت ستؤكله لأطفالها فهي لم تعمل حسابهم في الغدا. 

وكم ضيع أجمل أيام حياتهما في خصام لأنها لم تعمل صنفا معينا 
يعلم أن أمه تحبه دون أن يهتم بصحة زوجته وكأن واجبها الأول والأخير 
هو خدمة أبيه وأمه ورعاية الأطفال. 

كم كانت تأخذ أدوية كثيرة ولم يكن يهتم سوى بأن يقول لها: “إنتي 
مبسوطة بالأدوية ولا إيه؟ ما كفاية كده..".. لدرجة جعلتها تخجل أن تطلب 
منه أن يشتري لها الدواء! 

ياه.. جاي دلوقتي عایزنا نخرج؟! 

كنت فين زمان لا كنت قي شبابي وكنت ياما بتحايل عليك تخرجني 
أنا والعيال وكنت دايما تقول ما ليش مزاج أو أنا مش مهيأ نفسيا؟ 

دلوقتي بعد ما بقيت جدة وصحتي خلاص بقت على قدي خالص 
جاي عايزني أخرج؟! 

دي لو آلة كان زمانها باظت من بدري. 

- ”آنا جايب لك الفاكهة والحلويات اللي بتحبيها”. 

تقول بداخلها: یاه بعد إيه؟ كنت زمان في صحتي ياما طلبت منك 
وكنت بتجيب بس بتسيبهم عند أمك وأنا والعيال مش مهم. 

- ”فاكرة لا كنتي بتسلفيني تمن أي خروجة لينا أيام الخطوبة؟.. 
فاكرة لما كنت بجيلك في عز الشتا عشان أشوفك أيام الخطوبة؟.. فاكرة يوم ما 
طلبت إيدك للزواج وقد إيه كنت خايف ليرفضوني لأني مش من مستواكم؟.. 


يلا قومى بقى.. الدنيا بتشتى وانتى بتحبى الجو ده.. ولا أقولك 


۰. 


وأزاح الغطاء عنها قليلا ليجلس جوارها. 


ابتسمت قائلة: ياه أخيرا شوفتنى. 

لأنك أخيرا أطلقت سراحي فلم أعد أحمل اسمك بعد الآن. 

- لأنك لم تصبح أبا لأولادي. 

- لأنك علمتني كيف أعيش من غيرك. 

- لأنك عودتني على غيابك وعدم الاعتماد عليك في أي شيء. 

- لأنك علمتني أن أكون الرجل والمرأة معا 

- لأنك جعلتني أنساك قبل الانفصال الفعلي» فحقا لم أعد أتذكر 
ملامحك. 

- لأنك دربتني جيدا على أن أعيش حياتي من دونك فلم أعان مرارة 
الفراق الفعلي. ۰ 

- لأنك بينت لي معدنك ومعادن جميع من حولي. 

- لأنك لم تترك لي ذكرى واحدة تجعلني أتمنى عودتك. 

- لأنك علمتني دون أن تقصد قيمة أشياء كثيرة. 

- لأن ما مررت به بسببك جعلني أقوى وأنضج. 

- لأنك لم تعد موجودا في سماء حياتي. 

- لأنك أنت الجاني ولست أنا. 

- لأنك خلصتني من حياتك بكل ما فيها من أشياء تعارض ديني. 

- لأنك نبهتني لاستحالة أن أحيا ملاكا بين البشر. 

- لأنك رجعتني إلى بيت أهلي» فوجودي بينهم لا تعادله كنوز 
الدنيا. 

- لأني نجوت بنفسي وفررت بديني. 

ل بدأت أتنفس هواء نقيا خاليا من سموم أنفاسك. 


ولكنني أعدك بأنك ستندم علي الباقي من عمرك. 

عمري ما هاسامحك 


- لأنك لهوت بأصدق نبضاتي. 

- لأنك خنت ثقتي فيك. 

- لأنك خيبت أملي فيك. 

- لأنك صحيت في جراحي ووجدتها بالمقارنة بك نعمة. 
- لأنك لم تقدر تضحياتي من أجلك واعتبرتها حقا مكتسبا. 
- لأنك جعلتني أفقد الثقة في كل من حولي. 

- لأنك تركتني أتذوق مرارة غدرك. 

- لأنك أخذت مني كل شيء. 

- لأنك تعمدت أن أكره حياتي معك. 

- لأن خطة غدرك كانت مدبُرة وبدهاء شديد. 

- لأنك تعمدت إيذائي وإهانتي. 

- لأنك استنزفتني. 

- لأنك عاملتني كجارية. 

- لأنك تناسيت آدميتي. 

- لأنك تركت لي قلبا جريحا لا أعلم كيف أداويه. 

- لأنك تركت لي جسما حزينا يتوجع. 

- لأنك تركتني على شفا حفرة من الانهيار. 

- لأني مش عارفة أرجع لحياتي السابقة قبل دخولك فيها. 
- لأني تحملت معك فوق طاقتي. 

- لأني ما زلت أدفع ثمن إخلاصي لك. 

- لأني اشتريتك حتى على حساب كرامتي وانت بعتني. 
- لأني صدقت كذبك. 

- لأنك عبثت بي ويمشاعري. 

- لأنك سمحت لهم بأن يقتحموا حياتي. 

- لأنك سمحت لهم بانتهاك خصوصيتي. 


- لأن في الوقت الذي كنت ببلعلك فيه الزلط كنت تتمنى لي الغلط. 

- لأنك لم تحافظ علي. 

- لأنك عملت على إضاعة ممتلكاتي الغالية. 

- لأنك نقضت كل العهود والمواثيق. وكأنها لم تكن. 

- لأنك أسكنتني في بيت كبيت العنكبوت فكان سهلا القضاء عليه. 
- على دموعي اللي بقت تنزل زي الحنفية من أقل سبب. 

- على كل المواقف المريرة التي مررت بها بسببك ومن أجلك. 

- على عمري الذي يضيع وأنا ما زلت.... مع إيقاف التنفيذ. 


غلطتي إني عملتك لحياتي فارس ونسيت إن زمن الفرسان انتهى. 

ما أريده من الرجل.. وما لا أقبله 


» أريده قوي الشخصية بحيث يجبرني على الخضوع لأوامره وأنا في 
قمة عنادي دون أن يأمرني بذلك. 

» أريده واثقا من نفسه بحيث يستطيع التحكم في انفعالاتي وإخماد 
ثورة بركان غضبي بلمسة واحدة. حتى لو هيتوقف غضبي بصورة مؤقتة. 

» أريده حنونا بحيث يحتويني بذراعيه وقت حزني ويترك لدموعي 
الانسدال على كتفيه كما تشاء دون أن أطلب منه ذلك. 

» ريده يفضل قربي دايما حتى في ساعات الزعل والخصام» وكأن 
ضمه لي بكل حنان خارج نطاق الزعل. 

» أريد أن أستمد منه قوتي وثقتي بنفسي وشجاعتي الداخلية على 
المواجهة دائما. 


3% ريده قادا بحي يقود دفة حیاتی وأنا واثقة بأنه يستطیع 

التحکم في کل شيء. 

» أريده رومانسيا بحيث يفاجئني بهدية جميلة حتى لو كانت 
بسيطة وقليلة الثمن لمجرد أن يراني سعيدة. 

» أريد أن أرى حبه لي بالأفعال وليس بالقول فقط. 

» أريده متحدثا جيدا بحيث يسمعني أجمل كلام وأشعر معه بأنني 
لم أسمعه من قبل. 

» أريده ذكيا يعرف الفرق بين الوقت الذي أريده فيه أن يحترم 
خصوصيتي وانفرادي بنفسي» والوقت الذي يقتحم فيه خلوتي حتى لو 
أظهرت رفضا مصطنعا. 

» أريده أن يقتحم حياتي ويحتويني ويجبرني أن أذوب عشقا في 
هواه. 

» أريد أن أشعر معه بأني لي ظهر وسند أتكئ عليه كما أريد. فهو 
صامد لن يقع. 

2 ريده أن یدافع عني من مامي ومن وراء ظهري. 

» أريده أن يحترم وجودي قي حیاته. 

» أريده مثابرا يأخذ القرار سريعا دون الشعور بعدها بالندم. 

* أريده قدوة طيبة ومثلا أعلى يحتذى به في كل شيء. 

» أريده ناضجا ليستطيع التحكم في مصير حياته وصحته ومستقبله 
دون الرجوع إلي. 

» أريده أن يحترم حيائي ولا يتفوه أمامي بأي لفظ بذيء حتى لو 
بيحکي مشهد من فیلم کومیدي. 

» أريده أن يستطيع نزع ابتسامتي في قمة حزني» ويأتي لي 
باحتياجاتي الخاصة دون أن أطلبهاء وأن يكون مسئولا عني. 

* أريده أن يفهمني دون أن أبرر تصرفاتي دائماء وأن يعرف الفرق 
بين متى أقول الكلام بهزار ومتى أتكلم بجد. 

» ريده أن يحکي لي کل شيء عن يومه ويسألني عن يومي ويکون 
بيننا حوار شيق لا ينتهي. 

4 أريد أن أستمتع بضعفي بين يديه. 

» أريده أن يشاركني هواياتي ويجعلني أشارکه هوایاته. 

» أريده يغار علي لكنه واثق ف. 


ولكنى لا أقبل منه: 
3 لا أقبل كلمة «نسیت» » فهي بالنسبة لي عذر أقبح من ذنب. 

» لا أقبل التجاهل واللامبالاة لا أقوله أو أريده أو لا يسعدني بصفة 


» لا أقبل الكذب» فهذا داء ليس له دواء.. قولي الحقيقة حتى لو 
هتوجعني. 

» لا أقبل الخيانة.. ستترك شرخا يصعب إصلاحه. 

» لا أقبل مظهرك الرديء في البيت وهندامك خارج المنزل. 

» لا أقبل أن أسمع من غيرك كلمة في يوم قلتها لك. 


» لا أقبل أن تشارك الآخرين بكل ما تسمعه مني وتدخل في حياتي 


» لا أقبل أن أصبح في حياتك مجرد مديرة منزل. 
» لا أقبل أن أتحدث إليك أو أرسل إليك برسالة وأجد صمتك هو 


» لا أقبل وجود وسيط بيني وبينك» فما تريد إخباري به قله لي 
مباشرة. 

» لا أقبل رسائل على «الموبايل» مرسلة لألف قبلي وهترسل لألف 
بعدي.. عايزة رسالة لا يوجد فيها كلام موزون» عايزاه كلام ارتجالي 
بإحساسك وقتهاء فما بخرج من القلب يصل إلى القلب. 

» لا أقبل أن تشعرني بأنك من السهل أن تتنازل عني وتستبدل بي 
أخرى. 

» لا أقبل أن تتدخل في أدق خصوصياتي بطريقة تغضبني» خاصة إذا 
ما نبهتك لهذا. 

» لا أقبل رفضك لهواياتي وقهرك لرغباتي وإسكاتي دائما وكأن لا 
صوت يعلو على صوتك. 

» لا أقبل أن أحتاج لوجودك وحضنك ولأن أسمع أرق الكلمات ولا 
أجدك فأضطر أطلبها بنفسي. 

» لا أقبل أن تعاملني كأني أقل منك أو كتلميذة فاشلة أو كبنت 
صغيرة بتربيها أو كخادمة غبية. 

» لا أقبل العصبية الزائدة في أبسط المواقف أو حتى أعقدها.. فهذا لن 

» لا أقبل الدعابات السخيفةء خاصة إذا ما نبهتك لهذا. 

» لا أقبل أن تقارن بيني وبين غيري تحت أي ظرف ومهما كانت 

» لا أقبل الصوت العالي في التحدث معي أو أمامي بصفة عامة. 

» لا أقبل أن تطلب مني أن أتعامل معك بأسلوب أنت نفسك لا 

تعاملني به.. فمن معاملتك لي سأتعلم كيف أتعامل معك. 

لا أقبل عدم الاهتمام بأسماء صديقاتي مثلا وفجأة أجدك تسأل 
وبالتفصيل وكأنه تحقيق» فلا تنتظر مني أن أرضي فضولك بما أنك لم تهتم 
منذ البداية. 

» لا أقبل أن تكون مملا وروتينيا وسلبيا. 

» لا أقبل أن تستنزف قوتي وصحتي مقابل أنانية مفرطة من جانبك. 

» لا أقبل أن تجعلني أفقد روحي تدريجيا وأصبح مجرد جثة 
متحركة. 

» لا أقبل البعد بلا مبرر. 

» لا أقبل حنث الوعد. بدل مش قد الكلمة ما تقولهاش. 

» لا أقبل شكك ف وتجسسك علي وبالمقابل لا تجعلني أشك فيك 
بتصرفاتك المريبة. 

» لا أقبل أن تتعامل مع ممتلكاتي الخاصة كأنها حق مكتسب دون 

» لا أقبل أن تخفي عني أشياء خاصة بك» خاصة إذا وضحت أهمية 
ذلك عندي. 

» لا أقبل أن أتلقى منك أوامر على تنفيذها من دون مناقشة.. فعليك 

إلى دينى. 

» وأخيرا ممكن أقعد مع حد ما بيحبنيش بالدرجة اللي أنا عايزاهاء 
لكن استحالة أقبل أعيش مع حد ما بيحترمنيش. 

» مش مهم يكون بيحبني المهم يكون بيخاف على مشاعري وما 

التعريف بالكاتبة 


منی یاسین عبدالغفار 
اسم الشهرة: موناليزا 
بكالوريوس علوم وتربية - جامعة المنصورة 


مدرسة رياض أطفال 

نبذة عن الكاتبة: 


من رح م الصبر ولدت 
وفیى طاعة الله نشأت 
وعلى حب الله ترعرعت 
وبالیقین فی انه عاشت 
وبرضا الله حلمت 
وبالأزمات نضجت 
وبالإیمان تحلت 
وبالإصرار والإرادة أصبحت 
(أمة اق 
للتواصل مع الكاتبة: 
Monaliza1 10@facebook.com‏ 


www.monaliza1 10.blogspot.com 

إهداء 

مقدمة 

قالوا عن «خبايا نسائية» 
عارف يعني إيه؟ 
انهيار دمعة 

اغتيال فرحة 

صرخة غضب 

أجمل إحساس 
والتزمت الصمت 

كيد النساء وأشياء أخرى 
حنان مفتقد 

صعبان علي 

خايفة ومشتاقة 

أنا وسمسمة 

بأمانة أشكرك 

عمري ما هاسامحك 

ما أريده من الرجل.. وما لا أقبله 
التعريف بالكاتبة 


نبذة عن الكاتبة 

